9. Februar 2009 @ 0:06, , 1737646, 0 Komentar(a) ,\nPoštovani posetioci sajta - portala sma "Building"\nNudimo Vam širok spektar, Konsalting, Advertising i usluga Video produkcije, vezanih za granu privrede GRAĐEVINARSTVO - GRADITELJSTVO. Nudimo kompanijama regiona ex Yu, ali i celog sveta profesionalno predstavljanje u našim emisijama i na našim sajtovima - portalima. Takođe smo osposobljeni da za potrebe kompanija, potražujemo njihove buduće poslovne partnere, organizujemo stručne prezentacije, organizujemo njihov nastup na sajmovima u regiji u kojoj žele proširiti svoje poslovanje.\nSMA "Building" Advertajzing - Advertising, Video produkcija - Video production i Konsalting - Consulting, proistekla je iz dugogodišnje saradnje sa velikim brojem medija, kompanija, sajmova i poslovnih ljudi. U mnoštvu poslovnih ponuda u svetu, zaista je teško izdvojiti se, kao tim, koji nudi niz ozbiljnih usluga na jednom mestu. Smatramo da smo uz puno strpljivog rada, ulaganja, korektnog poslovanja i uz preporuku zadovoljnih klijenata u tome i uspeli. U nekoliko redova, predstavićemo u kratkim crtama sve naše proizvode i usluge. Predlažemo vam da preko linkova koje ćemo postaviti, detaljnije pregledate naš sajt, te se podrobnije informištete sa njegovim sadržajem.\nPosebno se možemo pohvaliti, našim proizvodom pod nazivom "BuildingShop"\n"BuildingShop" je jedina tv emisija o građevinarstvu na ex Yu prostorima, a emituje se redovno, (svake nedelje nova emisija), bez prekida više od 7 godina, trenutno na blizu 70 tv stanica u Srbiji, Crnoj Gori i BiH (7 tv R:Srpska i 4 u Federaciji) i Makedoniji. Od kraja 2007. godine emisije novijeg datuma možete gledati i u sklopu našeg sajta www.building.rs otvoriti Building Television rubrika. Prateći sajmove građevinarstava, arhitekture, enterijera, zaštite na radu, signalizacije, privrede i svih koji imaju dodirnih tačaka sa tematikom građevinarstva, snimamo i emitujemo emisije koje su prvenstveno, edukativnog karaktera. U emisijama poslovni ljudi iz regiona ex Yu, ali i celog sveta, mogu saznati koji su noviteti u proizvodnji građevinskih mašina i materijala, te u domenu poslovnih usluga. Osim kvalitetnih poslovnih reportaža snimljenih na sajmovima, interesantnost emisije je i u samim snimcima gradova u kojima boravimo uz posebno odabranu muziku tog regiona.\nSajt - portal www.building.rs zauzima značajno mesto u regionu ex Yu ali i šire, među medijima koji informišu poslovne ljude o najnovijim dostignućima u najjačoj industriji grani privrede na svetu, građevinarstvu. Prvo što možete primetiti, to je izostanak Baner-a kao instrumenta oglašavanja. Mi vam nudimo Moderan način oglašavanja na internetu. Takođe predlažemo da pogledate rubriku Building Television u kojoj možete pogledati serijal emisija (emisije u celosti) BuildingShop snimljenih na sajmovima građevinarstava i privrede u celoj regiji ex Yu. BuildingShop je rubrika u kojoj možete pročitati više informacija u vezi ove emisije. Promo Vesti rubrika u kojoj predstavljamo na jedan novi, moderan način oglašavanja na internetu, proizvodne i uslužne programe kompanija iz ove oblasti. Umesto jednog banera, kompanija na celoj stranici u kratkim crtama predstavlja svoju delatnost uz nekoliko fotografija. Na kraju teksta ispisuju se kompletni podatci kompanije, adresa, telefoni, mailovi, a web adresa se direktno linkuje ka sajtu - portalu kompanije. Sajmovi rubrika u kojoj najavljujemo sajmove građevinarstava i privrede u regionu ex Yu i celog sveta, koji će biti održani u narednom periodu. Sjajna i izuzetno korisna informacije za sve poslovne ljude. Konsalting - Consulting rubrika u kojoj možete saznati koje usluge ove vrste nudimo kompanijama. Advertising i Video produkcija rubrika u kojoj predstavljamo usluge iz ovog domena našeg poslovanja. Novosti Vesti rubrika koja obiluje najnovijim informacijama iz sveta građevinarstva, informacijama izuzetno bitnim za poslovne ljude koji ovu važnu granu industrije prate redovno. Ekskluzivno rubrika odabrana za izuzetno važne informacije o novim dostignućima ili dešavanjima u svetu građevinarstva.\nPoslovni partneri, važan deo sajta u kome vam predstavljamo naše bliske poslovne partnere. Poslovni prijatelji, rubrika u kojoj predstavljamo kompanije koje nisu direktno vezane za građevinarstvo, ali pomažu poslovanje sma "Building". Ove kompanije zauzimaju posebno mesto u našem radu.\nLinkovi najvažnijih rubrika na našem sajtu - portalu:\nBuildingShop (opis jedine tv emisije ex Yu regiona o građevinarstvu - graditeljstvu)\nBuilding Television (u ovoj rubrici možete pogledati kompletne emisije BuildingShop)\nsma "Building" (o nama, usluge, konsalting istorijat - usluge, advertising - video, reference, sajmovi .)\nConsulting - Konsalting istorijat (istorijat našeg poslovanja, najuspešniji poslovi)\nConsulting - Konsalting usluge (predstavljanje naših poslovnih mogućnosti u ovom domenu)\nAdvertising i Video production (usluge advertisinga i video produkcije)\nPromo Vesti (najefikasniji model oglašavanja po mišljenju svetskih stručnjaka)\nSajmovi (tekstovi najava sajmova u regiji ex Yu i celog sveta - datumi, mesto održavanja...)\nPoslovni partneri (predstavljamo kompanije koji su naši poslovni partneri)\nEkskluzivno (rubrika posebno odabranih sadržaja)\nNovosti Vesti (važne informacije o građevinarstvu - vesti iz celog sveta)\nPoslovni prijatelji (predstavljamo kompanije koje nam pomažu u poslovanju)\nPosao (ponuda posla)\nMapa sajta (pregled svih rubrika - naslova na sajtu - portalu)\nDobrodošli na sajt - portal sma "Building" !!!\nbuilding, buildingprodukcije, sajta, produkcije,\ncelog sveta, sajtu portalu, kojoj možete, poslovne ljude, gra� evinarstvo\nbuilding, koji, video, kojoj, sveta, usluge, privrede, emisije, možete, poslovne, konsalting, poslovnih, celog, kompanije, advertising, buildingshop, usluga, poslovni, nudimo, posebno


20/09/2021 | 12:29 | Autor: SRNA\nStručnjak iz oblasti borbe protiv međunarodnog terorizma Dževad Galijašević izrazio je očekivanje da će mnogi klasifikovani fajlovi FBI-ja razjasniti veze vrha SDA i tadašnjih čelnika BiH sa akterima terorističkih napada na SAD 11. septembra 2001. godine, ali i ulogu pojedinih tajnih službi sa Zapada i Istoka u dugogodišnjem prikrivanju jakih terorističkih ćelija na tlu BiH.\n- Nemam dileme da zbog toga mnogi u Sarajevu ne spavaju - rekao je Galijašević za frankfurtske "Vesti".\nKomentarišući izvršni nalog američkog predsjednika Džozefa Bajdena za objavljivanje povjerljivih dokumenata iz istrage FBI-ja o terorističkim napadima 2001. godine, Galijašević je naveo da su SAD od početka vodile istragu o umiješanosti vlasti u BiH jer je najmanje pet napadača imalo državljanstva BiH.\n- Tri dana poslije terorističkih napada, Interpol iz Vašingtona se obratio svim članicama ove organizacije sa molbom da im dostavi sve informacije o 19 poginulih otmičara aviona. Međutim, Interpol u Vizbadenu je samo nekoliko dana kasnije, 18. septembra, Interpolu BiH proslijedio i dodatni, poseban dopis u kome se traži "identifikacija pretplatnika dva mobilna telefona" s pretplatničkim brojevima sa prostora BiH, a koji su korišćeni tokom napada na SAD - podsjetio je on.\nIstog dana, ali u večernjim časovima, Interpol Vizbaden zatražio je od kolega iz BiH informaciju o osobi pod imenom Ata, za koju su imali informacije da je do 1999. godine boravila u mestu Bakotić, osam kilometara od Maglaja.\n- U pitanju je Muhamed Ata, državljanin BiH, glavni operativac i komandant napada na Svjetski trgovinski centar i Pentagon - istakao je Galijašević.\nOvaj stručnjak je napomenuo da je Ata poginuo tokom napada, ali je preživio glavni organizator i planer napada Halid Šeik Muhamed, takođe državljanin BiH, koji je uhapšen u Pakistanu februara 2002. godine i još je u vojnom zatvoru u Gvantanamu.\n- Dakle, obaveštajna i bezbjedonosna zajednica u SAD odlično su još 2001. godine znale na koji način su korišćeni resursi BiH u jedinstvenom napadu u kojem su državljani BiH bili najvažniji organizatori i izvođači terorističkog napada. Međutim, u situaciji kada su SAD započele sveopšti rat protiv terorizma, u BiH je sve obavljeno "u rukavicama" i u tišini - ukazao je on.\nMjesec dana kasnije, dodao je Galijašević, Alija Izetbegović je ekspresno podnio ostavku u Predsjedništvu BiH, a tri mjeseca kasnije napustio politički život ostavkom u SDA.\n- Neki mudžahedini su protjerani iz BiH, mnogima su oduzeta državljanstva i to je bilo sve. Očigledno je bošnjačka stranka SDA sačuvana i održana na vlasti kao podoban i ucijenjen instrument destruktivne politike. Očekujem da će tajni fajlovi FBI-ja to i potvrditi - istakao je Galijašević.\nOn je podsjetio da je nesporno utvrđeno da su najmanje petorica učesnika terorističkog napada na SAD imala državljanstva i pasoše BiH.\nHalid Šeik Muhamed, prvoopotuženi pred Vojnim sudom u Gvantanamu, imao je dokumenta iz Kuvajta, ali je učestvovao u ratu u BiH u odredu "El mudžahedin", stanovao u Sarajevu, poslije čega je dobio državljanstvo pod imenom El Muhamed Halid.\nPrema njegovim riječima, najvažniji svjedok saradnik CIA u rasvjetljavanju napada je Sudanac Remzi bin el Sibih, koji je takođe učestvovao u ratu u BiH, a dobio je državljanstvo pod imenom Remzi Јusef. Muhamed Ata je imao državljanstvo pod imenom Mohamed el Sajed, a pored njega još dvojica `pilota` koji su poginuli u napadima na SAD - Halid el Mihdar i Navaf el Hamzi.\n- Niko nikada nije odgovarao zbog toga, niti je ikada utvrđeno koliko je uopšte tih ljudi dobilo državljanstva, odnosno nove identitete da bi nesmetano vršili terorističke akcije širom svijeta. Nadam se da će tajna američka dokumenta iz istrage odgovoriti na ova pitanja - očekuje Galijašević.


PLANIRATE DA PUTUJETE? Ukoliko idete u zemlje EU morate da znate OVO PRAVILO | Happy BSC portal\nGrađani kojima ističe sedam meseci od primanja treće, buster doze vakcine protiv korona virusa, za sada mogu da putuju po zemljama Evropske unije. Preporuka je međutim, da se provere pravila svake pojedinačne zemlje\n- Trenutno u Evropi važi pravilo da nakon treće doze ne postoji vremenski period ograničenja. Dakle, ko god je primio treću dozu vakcine može da putuje u bilo koju zemlju EU, ali videćemo da li će se to pravilo promeniti - kaže za medije direktor Kancelarije za informacione tehnologije i elektronsku upravu Mihailo Jovanović.\n- Svi registrovani korisnici našeg portala mogu vrlo jednostavno da preuzmu sertifikat putem mejla, a oni koji se ne snalaze na portalu eUprava mogu da odu na jedan od preko 700 šaltera pošta širom Srbije i tu dobiju svoj Evropski digitalni zeleni sertifikat bez ikakve nadoknade - rekao je Jovanović i dodao da je za one koji se odluče da to učine u pošti, potrebno da ponesu pasoš.\nputovanje\tEU\tVakcina\tKoronavirus\tKorona


U Topoli održan 3. Festival šumadijskih vina\nUčestvovalo je 12 vinarija iz Šumadije, a gost festivala bio je Darel Džozef, međunarodni vinski novinar i specijalista časopisa "Dekanter" za vina Centralne, Istočne i Jugoistočne Evrope.\nU Kraljevskoj vinariji u Topoli za vikend (11. i 12. juna) je održan 3. po redu Festival šumadijskih vina u organizaciji Udruženja vinara Šumadije koji je privukao veliki broj ljubitelja vina kako iz zemlje, tako i iz inostranstva. Uprkos tmurnom i povremeno kišovitom vremenu, kroz dvorište Kraljevske vinarije prodefilovao je veliki broj posetilaca koji su tražili čašu više, a ako je latinska mudrost da je u vinu istina zaista tačna, onda je Topola tog subotnjeg popodneva bila najbliža istini.\nU okviru programa ove manifestacije, svoja vina posetiocima je predstavilo 12 vinarija šumadijskog kraja, a to su : Vinarija Aleksandrović, vinarija „Art Wine“, vinarija „Despotika“, „Podrum Radovanović“, „SS – MAR Winery“, vinarija „Delena“, Kraljevska vinarija, vinarija familije Rogan, vinarija „Stari hrast“ Žirovnica, vinarija „Tarpoš“, vinarija „Arsenijević“ i vinarija „Podrum Radovanović“;\nPrvog dana Festivala međunarodni vinski novinar i specijalista časopisa „Dekanter“ za vina Centralne, Istočne i Jugoistočne Evrope, Darel Džozef održao je „master class“ predavanje na temu „Vina Šumadije“ tokom kojeg je degustirao vina učesnika festivala i prisutnima preneo svoje utiske o njihovom kvalitetu.\nDrugi dan manifestacije realizovan je kao Dan otvorenih vrata u svih 12 vinarija tokom kojeg su zainteresovani mogli da posete vinarije šumadijskog kraja, upoznaju se sa procesom proizvodnje vina i probaju ih.\nBožidar Aleksandrović, predsednik Udruženja vinara Šumadije, rekao je za TV Jasenica da Festival treću godinu za redom privlači sve veći broj posetilaca i što je najvažnije, promoviše vinarije sa naših prostora, što i jeste početni cilj organizatora. Šumadija je kraj koji ima potencijale da proizvodi vina koja mogu da budu ravnopravna konkurencija mnogim svetskim, kvalitetnim vinima i zato je potrebno da se toj delatnosti posveti veća pažnja, zaključio je on.


Cveta turizam u gradu | TV KANAL 9 NOVI SAD\nNaslovna EMISIJE Cveta turizam u gradu\nCveta turizam u gradu\nVIDEO K9: U Turističkoj organizaciji Novi Sad kažu da bi ova godina mogla biti rekordna po broju poseta našem gradu. Statistički podaci govore da je povećan broj domaćih turista, a da je Novi Sad iz godine u godinu sve atraktivniji i stranim turistima.\nU prvih pet meseci ove godine u našem gradu ostvaren značajan porast noćenja i dolazaka turista u odnosu na prethodne godine, kažu u Turističkoj organizaciji Novog Sada.\n“Sa poslednjim podacima sa kojima raspolažemo je period od prvih 5 meseci, januar – maj. Dolazaka je ostvareno oko 20.000 što predstavlja porast preko 14% u odnosu na prošlu godinu i gde je ostvareno preko 44.000 noćenja, što je 20,2 odsto za isti period prethodne godine”, rekla je Danijela Jokanović iz TONS-a.\nPrema podacima turističkih info centara, u julu je zabeležen povećan broj dolazaka turista iz Turske, Izraela, Nemačke, Francuske i Velike Britanije.\n“Novi Sad je City break destinacija, te za 2.3 dana ostvare noćenje i mi se trudimo raznim aktivnostima, kao i turističkim atrakcijama koje Novi Sad nudi da produžimo boravak turista u Novom Sadu. S obzirom da je letnji period, a najviše ih privlači naša Petrovaradinska tvrđava, naša gradska plaža Štrand i svakako su zainteresovani za Nacionalni park Fruška gora i samim tim produžavaju svoj boravak u Novom Sadu”, navela je Jokanović.\nProšle godine u julu je ostvareno preko 50.000 noćenja, rekla je Jokanović i dodala da TONS očekuje najnoviju statistiku, za koju veruju da će takođe nadmašiti podatke iz prethodnih godina.\nPrethodni tekstOdigrano 2. kolo Super lige Srbije\nSledeći tekstSvetlost Šapca među Lalama


Surkov i Volker održali sastanak u Beogradu o Ukrajini - Studio B\nSurkov i Volker održali sastanak u Beogradu o Ukrajini\nSurkov i Volker održali sastanak u Beogradu o Ukrajini Studio B, Tanjug\nPolitikaPolitika Pocetna 07. 10. 2017. 15:27:52\nOdržan važan sastanak u Beogradu. Ruski i američki diplomata Vladislav Surkov i Kurt Volker razgovarali o primirju na istoku Ukrajine. Sjedinjene Američke Države zahvalne su srpskoj vladi čije je gostoprimstvo učinilo Beograd pogodnim i gostoljubivim mestom za takvu diskusiju, rečeno je iz američke ambasade u Beogradu.\nMinistar spoljnih poslova Srbije Ivica Dačić izjavio danas da su specijalni savetnik ruskog predsednika Vladimira Putina Vladislav Surkov i bivši američki ambasador pri NATO i specijalni izaslanik SAD za Ukrajinu Kurt Volker održali u Beogradu sastanak o primirju na istoku Ukrajine.\nDačić je za RTS rekao da je to „pokazatelj promenjene i poboljšane spoljnopolitičke pozicije Srbije“.\nPodseća se da su se izaslanici Moskve i Vašingtona sastali da bi razgovarali o bržoj implementaciji sporazuma iz Minska kao i o obnavljanju teritorijalnog integriteta Ukrajine, kao i da je razgovor u Beogradu deo mnogobrojnih multilateralnih napora da se taj konflikt reši.


Borel pozvao na prekid vatre između Izraela i Palestinaca | BL Portal\nŠef diplomatije Evropske unije Žozep Borel pozvao je danas na hitan prekid nasilja i obustavu vatre između Izraela i Palestinaca.\n“Cilj je zaštititi civile i dozvoliti pristup humanitarne pomoći Gazi”, rekao je Borel poslije vanrednog sastanka ministara spoljnih poslova EU i dodao da to saopštenje ima podršku 26 od 27 zemalja članica EU, izuzev Madjarske.\nViše od 200 Palestinaca je ubijeno u jakim vazdušnim udarima do sada, uključujući desetine djece a više od 1.400 ljudi je ranjeno. Sa izraelske strane ubijeno je najmanje 12 ljudi, medju kojima i jedan petogodišnji dječak u napadima iz pojasa Gaze na civilne oblasti u Izraelu.\nBorel je ocijenio da je “neprihvatljiv” visok broj civilnih žrtava, uključujući žene i djecu.\n“Osuđujemo raketne napade Hamasa i drugih terorističkih grupa na teritoriju Izraela, i u potpunosti podržavamo pravo Izraela da se brani… ali to treba da bude na srazmjeran način i uz poštovanje medjunarodnog humanitarnog prava”, dodao je Borel.\nBorel je na takodje ocijenio da je za bezbjednost Palestinaca i Izraelaca “potrebno pravo političko rješenje”. Iako je sada prioritet prekid neprijateljstava visoki predstavnik EU je naglasio da poslije toga treba ponovo uspostaviti politički okvir za nalaženje rješenja za taj više decenijski sukob izmedju te dvije strane.\nMadjarska je odbila danas da podrži saopštenje EU u kome se poziva na prekid vatre između Izraela i Palestinaca uz ocjenu da je takav tip stavova “parcijalan i neuravnotežen”.\n“Imam uopšte problem sa evropskim saopštenjima o Izraelu. Ona ne pomažu mnogo, posebno u sadašnjim okolnostima kada su tenzije tako visoke”, rekao je madjarski ministar spoljnih poslova Piter Sijarto za Frans pres.\nTags: Izrael, Palestina, sukob, Žozep Borel


Delegacija JKP „Beogradski metro i voz” u poseti Kini - Studio B\nDelegacija JKP „Beogradski metro i voz” u poseti Kini Beoinfo\n16. 07. 2019. 17:25:01\nDeo delegacije JKP „Beogradski metro i voz”, koja je na poziv jedne od najvećih kompanija na svetu za izgradnju železnice i metro sistema „Powerchina” boravila u Narodnoj Republici Kini, vratio se iz grada Čengdu\nPredstavnici kineske kompanije, sa potpredsednikom Ženom Lidžijem na čelu, srdačno su primili delegaciju ovog preduzeća.\nTokom posete organizovan je obilazak četvrte linije metroa, kao i osamnaeste linije koja se nalazi u fazi završnih radova, gde je iscrpno predstavljen način izgradnje metroa u tunelu, po zemlji i na vijaduktu. Predstavnici kompanije „Powerchina” detaljno su prikazali izgradnju različitih sistema koji su neophodni za njegov rad, kao što su funkcionisanje stanica, ventilacioni sistemi, elektrosistemi, sistemi upravljanja, sigurnosni sistemi, kao i izgradnju i rad depoa.\nTakođe je bila prezentacija viđenja razvoja beogradskog metroa koju je, pored ostalog, radila renomirana italijanska projektantska kuća za metro sisteme „Geodata”. Ona je od 2017. godine deo kompanije „Powerchina”.\nDva člana delegacije JKP „Beogradski metro i voz” nastavila su posetu odlaskom u grad Šendžen radi daljeg stručnog usavršavanja na izgradnji linija metroa, gde će sa svojim kineskim kolegama obići linije 4, 7, 9 i 12, koje se nalaze u različitim fazama izgradnje.


Deveti dan: Studenti i radnici, zajedno smo najjači - Mašina\nDanašnji protestni dan protekao je u znaku isticanja savezništva i solidarnosti između studenata i radnika čiji je socijalno-ekonomski položaj poslednjih godina veoma stradao pod teretom privatizacija i mera štednji.\nProtestu su se danas pridružili radnici i radnice IMT-a, dok su se u koloni mogle videti zastave nekoliko sindikalnih organizacija. Govor je održao predsednik sindikata „Sloga“ Željko Veselinović, a podrška je iskazana štrajku radnika fabrike „Goša“ u Smederevskoj Palanci i radnica „Fori tekstil“ u Kragujevcu.\nTransparenti istaknuti na čelu protestne kolone su nosili iste poruke: „Radnik nije rob“, „Ni Vučić, ni DOS, već radni narod“ i „Svi smo mi IMT“. Poruka današnjeg protesta je istaknuta i skandiranjem „Studenti, radnici, zajedno smo najjači“.\nIsticanjem socijalno-ekonomskih zahteva demonstranti ukazuju na probleme koje pogađaju veliku većinu društva te na nužnost solidarnosti između različitih društvenih grupa. U pozivu na današnji protest naglašeno je da bez ekonomskih zahteva nije moguće boriti se protiv vlasti dok je juče u Novom Sadu Studentski pokret svojim zahtevima za ukidanjem mera štednje dodao i zahtev za hitnom izmenom Zakona o radu i zaštitu životnog standarda.\nTokom šetnje demonstranti u Beogradu su se zaustavili ispred zgrade RTS, skandiranjem uputili kritiku javnom servisu zbog neadekvatnog izveštavanja o protestima a zatim i održali minut ćutanja povodom godišnjice smrti Slavka Čuruvije. U Novom Sadu minut ćutanja je održan ispred sedišta RTV, a sudenti su poručili da će istrajati u borbi za slobodu medija.\nO vezi ekonomskih zahteva tekućih protesta i medijske slobode piše Marko Miletić, kourednik portala Mašina:\nVažan momenat ovog protestnog dana je Otvoreno pismo kojim su se članovi sindikata „Nezavisnost“ iz Radio televizije Srbije obratili javnosti i rukovodstvu te medijske kuće.\nMedijski radnici koji su potpisali ovo saopštenje smatraju da je „sraman način izveštavanja Televizije Beograd o aktuelnim studentskim i građanskim protestima i zahtevaju da se poštuju profesionalni i etički kodeksi, kao i zakonom predviđene obaveze Javnog servisa na nepristrasno, objektivno i istinito izveštavanje.“ Ovakvim stavom oni su pokazali i razumevanje spram nezadovoljstva koje građani iskazuju prema medijskom izveštavanju kako o protestima tako i tokom nedavnog izbornog ciklusa.\nIako su na meti demonstranata i privatni mediji, očekivanja od javnog servisa su s pravom veća. Tako je sedište RTS-a u Beogradu tokom prethodnih dana redovno bila lokacija koju je posećivala protestna povorka.\nIako nisu jedini, najznačajniji razlozi koji stoje iza neadekvatnog i prema vlasti servilnog izveštavanja o aktuelnim uličnim dešavanjima su oni ekonomske prirode. Mediji i oni koji u njima rade nisu imuni na uticaje ekonomskih i političkih dešavanja poslednjih decenija. Međutim, ako govorimo o periodu od poslednjih nekoliko godina, osim izmena u radnom zakonodavstvu na pitanje medijskih sloboda je presudno uticao set medijskih zakona donet 2014. godine. Tim zakonskim odredbama je javno vlasništvo u medijima gotovo zabranjeno, pa je tako i upitno da li je moguće govoriti o bilo kakvoj medijskoj slobodi.\nNa to se naslanja kontrola nad medijima koja proizilazi iz tržišnih uslova poslovanja s čime su suočeni svi mediji. Tako veliki oglašivači (često javne ili privatne firme pod kontrolom vladajuće elite) ili pak marketinške agencije od kojih mediji zavise mogu uticati i na sadržaj medija.\nNovinari RTS-a koji su se danas obratili javnosti su iz radničke perspektive izneli neke od važnih tačaka ove medijske ekonomije i njene veze sa slobodom medija. Tako oni zahtevaju: „Vraćanje 10% otetog od zarada zaposlenih u RTS, potpuno protivzakonito, bez ikakvog pravnog osnova“. Kao i „Sklapanje ugovora na neodređeno vreme sa svih 372 honoraraca koji u RTS-u rade više godina bez ikakve zaštite iz radnog odnosa“.\nUpravo ovaj zahtev najviše korespondira sa aktuelnim protestima koji u najvećoj meri pokreću mladi ljudi. Poverilac „Nezavisnosti“ u RTS-u, Dragan Milanović Pilac je za Mašinu povodom ovoga rekao:\nAko mlade ljude držite toliko dugo na ugovorima na određeno, na lizing, to znači da su oni bez ikakvih radnih prava. Time te ljude još od početka njihovog radnog angažovanja u stvari učite da ćute. Tako ćete iškolovati veoma loše novinare. Za takve novinare autocenzura postaje glavni adut prilikom zapošljavanja.\nTime što ne želi da ih zaposli za stalno RTS eliminiše mlade, čime se dovodi u pitanje i razvoj javnog servisa, smatra Milanović. I zaključuje da „Zato mladi danas i protestuju.“\nSaopštenjem kojim podržavaju zahteve aktuelnih protesta danas su se oglasila i novinarska i medijska udruženja i organizacije. U zaključku ovog pisma potpisnici se „zahvaljuju građanima koji su ustali u odbranu onoga što im pripada, a to su institucije koje, uvek i pre svega, treba da budu vođene javnim interesom.“.\nVezu socijalnih zahteva protesta, materijalnog položaja novinara i posledica po adekvatno izveštavanje za Mašinu je prokomentarisao Željko Bodrožić, potpredsednik Nezavisnog udruženja novinara Srbije:\nMnoge naše kolege su nažalost prinuđene da rade pod nemogućim uslovima, ne samo za minimalnu platu, već i za bedni honorar. Tako je već godinama a kriterijumi se samo spuštaju. Već dugo su ne samo novinari, već i svi drugi radnici, obespravljeni. Moramo da se podignemo i štrajkujemo.\nŠto se tiče protesta, Bodrožić se nada „da je to neki znak kako su ljudi malo podigli glavu“ kao i „da će nastaviti da se organizuju kako bi učinili nešto za sebe.“\nRešavanje problema informisanja, odnosno ostvarivanje mogućnosti za informisanje koje će biti u javnom interesu, se velikim delom krije u rešavanju socijalnih i materijalnih problema medijskih radnika. Demonstranti su danas dobili solidarnu podršku medijskih radnika i radnica koju im treba uzvratiti nastavkom borbe za slobodu medija i sa njom povezana radna i socijalna prava novinara.


... /Milorad Dodik i SNSD za izbore "pođonili" slogan Čede Jovanovića! / Radio Sarajevo\nPhotojoiner/Jovanović i Dodik\nFOTO: Arhiv/Slogan Jovanovića iz 2014.\n... / Milorad Dodik i SNSD za izbore "pođonili" slogan Čede Jovanovića!\n22. 09. 2020. u 10:09:00 Radiosarajevo.ba\nU ovom slučaju u pitanju je Dodikov "ljuti neprijatelj", koji ga ne štedi u posljednje vrijeme, lider LDP-a Čedomir Jovanović, a koji je i savjetnik Željka Komšića, još jednog Dodikovog "miljenika", piše BN TV.\nFOTO: Arhiv: Slogan Jovanovića iz 2014.\nTreba podsjetiti da su u proteklih 20 godina Milorad Dodik i Čedomir Jovanović prošli više faza. Od ljubavi iz 2000. godine i izjava da su Srbi počinili genocid da su glavni krivci Radovan Karadžić i Ratko Mladić do razmimoilaženja i velikih svađa u studiju Tanjuga...\nAko ovo posmatramo iz činjenice da je Čedomir Jovanović savjetnik Željka Komšića i počasni građanin Sarajeva nadajmo se da iznova probuđeno razumijevanje političkih poruka neće rezultirati politikom "Okupljeni za Sarajeva", kao što je bio Dodikov put na samom početku političke karijere.\nTagovi: Milorad Dodik Čedo Jovanović SNSD Izbori 2020 Politički slogani\nDruštvene mreže / Čedomir Jovanović objavio emotivnu poruku: Plačući ispratio sina


S druge strane, Srbija ima najniže zarade u državnoj upravi (536 evra) i u zdravstvu (463 evra), a Federacija u rudarstvu (528 evra) i uslugama smeštaja i ishrane (279 evra). Najmanje razlike između ovih država i entiteta postoje kada se posmatraju prosečne plate u obrazovanju.\nProsečna zarada u Srbiji tokom dva letnja meseca bila je gotovo identična proseku u Republici Srpskoj (467 u odnosu na 466 evra). Zarade su bile niže za 14 evra nego u Federaciji BiH (481) i za 50 evra u odnosu na Crnu Goru koja je tokom jula i avgusta imala najveći prosek od 517 evra.\nNajveće razlike u finansijskim delatnostima i nekretninama\nEkonomista Miroslav Zdravković navodi da, posmatrajući sve delatnosti u ovim državama i entitetima, Srbija ima najveće plate i u trgovini (391 evro), stručnim, naučnim inovacionim i tehničkim delatnostima (580) i u administrativnim i pomoćnim delatnostima (419). Značajna razlika je i u oblasti informisanja i komunikacija, gde je Srbija sa prosečnom zaradom od 826 evra skoro za 100 evra ispred Crne Gore (729 evra).\n"Crna Gora ima najveće plate još i u delatnostima snabdevanja vodom (489 evra), poslovanju sa nekretninama (757), obrazovanju (502) i umetnosti, zabavi i rekreaciji. Ovde umetnost treba shvatiti relativno, jer su zarade u ovom sektoru u svim državama među najnižim, pa je 434 evra u Crnoj Gori samo malo više od plata kolega u susednim zemljama", ističe Zdravković.\nNajveću prednost Crnogorci imaju u finansijskim delatnostima i delatnostima osiguranja, gde zarađuju prosečno 1.001 evro (u odnosu na 859 u Federaciji BiH), i kod poslovanja nekretninama – 757 evra, u odnosu na srpskih 479.\nFederacija BiH ima najviše plate u snabdevanju električnom energijom, državnoj upravi, zdravstvu i ostalim uslužnim delatnostima, dok Republika Srpska nema najveće prosečne zarade ni u jednoj delatnosti, ali su od Federacije BiH plaćeniji radnici u rudarstvu, prerađivačkoj industriji, uslugama smeštaja i ishrane i u administrativnim i pomoćnim uslužnim delatnostima.\nMiroslav Zdravković ističe da je od samog iznosa prosečne plate važnija raspodela kojom se dolazi do proseka.\n"Na primer, da li većina građana ima zaradu sličnu prosečnoj ili je struktura zarada bipolarna, pa imamo “statističku sarmu”. Zatim, kakvi su radni uslovi i sigurnost posla", navodi Zdravković.\nOn takođe smatra da su, u odnosu na navedene podatke, mnogo važnija pitanja tendencije u kretanju zarada, sklonost odlasku u inostranstvo po delatnostima, struktura nezaposlenosti u odnosu na potrebe za zapošljavanjem, prava zaposlenih i radno zakonodavstvo.\nProsečne neto zarade po delatnostima u julu i avgustu 2019. (u evrima):\nSrbija\tCrna Gora\tFederacija BiH\tRepublika Srpska\nPoljoprivreda 417 609 481 386\nRudarstvo 759 677 528 620\nPrerađivačka industrija 422 404 353 380\nFinansijske delatnosti 804 1.001 859 746\nPoslovanje nekretninama 479 757 440 391\nDržavna uprava 536 608 677 599\nPosmatrajući ceo region, odnosno zemlje bivše Jugoslavije, najveća prosečna plata isplaćena za maj ove godine bila je u Sloveniji i iznosila je 1.113,88 evra, a najmanja u Severnoj Makedoniji - 413,67 evra. Prosečna plata u Hrvatskoj bila je 886,92 evra, Crnoj Gori, ali za jun, 516 evra, u Bosni i Hercegovini u maju je iznosila 472,88 evra, a u Srbiji 470,64 evra.\nProsečna plata u javnom sektoru u Srbiji u junu ove godine bila je 59.389 dinara, pokazuje zvanična statistika. Istovremeno, prema anketi Mreže za poslovnu podršku, privatni sektor je imao prosečnu zaradu od 322 evra, odnosno oko 37.900 dinara.\nprosečna plata u regionu


Akcija za porodicu Durajlija iz Borovo naselja\nNa inicijativu sveštenstva Eparhije osečko-poljske i baranjske, predstavnici naše organizacije, u veoma kratkom roku su se odazvali i posetili porodicu Durajlija koja živi u Borovu naselju. Složene životne okolnosti, nedostatak stalnog zaposlenja i velika nemaština, primorali su samohranu majku Natašu da iz meseca u mesec živi u neizvesnosti podstanarskog života sa svoja tri maloletna sina. Lokalno sveštenstvo upoznato sa teškoćama porodice Durajlija, obratilo nam se za pomoć kako bi zajedničkim snagama našli rešenje prevashodno za stambene probleme ove porodice.\nPorodica je zbog određenih socijalnih olakšica, kao i zbog školskih obaveza sinova Alekse (17), Dejana (15) i Saše (14) prinuđena da krov nad glavom traži isključivo na teritoriji Opštine Vukovar. Problemi podstanarskog života prate porodicu gde god da se preseli, a na trenutnoj lokaciji na kojoj smo ih zatekli, u malom i neuslovnom objektu predviđenom za vikend-boravak, suočavaju se sa brojnim problemima. Problemi sa vodosnabdevanjem, kao i sa nemogućnošću prijave boravka u objektu koji nije legalizovan zadaju im glavobolje, pored već postojećih poteškoća. Jedan od glavnih problema boravka u takvom objektu je gubitak svih ličnih dokumenata, kako je to predviđeno strogim zakonima i nemogućnost dobijanja socijalne pomoći. S obzirom da je majka Nataša razvedena, otac dečaka koji živi i radi u inostranstvu povrh svega ne plaća alimentaciju, iako je u obavezi da to redovno radi. Kako nam je predočeno prilikom posete, očekuju da ih stanodavac iseli u narednih par nedelja, što je u međuvremenu i aktuelizovano svega nekoliko dana nakon naše posete.\nOkvirni planovi za pomoć ovoj porodici svodili su se jedino na priču oko njihovog stambenog zbrinjavanja, što u ovom slučaju znači kupovinu neke od napuštenih kuća kojih ima u izobilju na tom području. S obzirom da se situacija drastično promenila u kratkom roku i da se porodica može svakog časa naći na ulici bez krova nad glavom, naša organizacija će vanredno pokrenuti akciju prikupljanja pomoći za kupovinu kuće porodici Durajlija. Brzom reakcijom sveštenstva, kao i nekolicine parohijana Crkve Sv. Kralja Stefana Dečanskog u Borovu naselju, pronađena je zajedno sa porodicom odgovarajuća kuća, koja bi bila cilj ove akcije. Vrednost kuće je 12.000 €, površine 100m² i u svemu bi zadovoljila potrebe ove namučene porodice.\nPotrudićemo se da završimo ovaj projekat u najkraćem mogućem roku, kako bi još jedna ugrožena porodica našla svoj mir i sreću u novom domu, a za to će nam biti potrebna pomoć svih ljudi dobre volje koji nisu imuni na patnje svog naroda.


Skandal: Sloboda ne dolazi u Sarajevo na utakmicu finala Kupa | Krupljani.BA\n– Kada se saznalo da su Bosna i Sloboda finalisti Kupa sistema A, iz našeg kluba je predloženo da se prvenstvena utakmica koja se igra 30. januara 2021. godine verifikuje i kao utakmica finala Kupa – piše u dopisu koji je komsaru takmičenja i KK Bosna poslao predsjednik Slobode Aid Berbić.\n– Već na prvu, iz KK Bosna su odbili ovaj prijedlog, smatrajući da treba da se igraju dvije utakmice, što OKK Sloboda nije osporila, ali smo rekli da ćemo se o terminu odigravanja utakmice dogovoriti. Odmah poslije telefonskog razgovora između predsjednika KK Bosna i OKK Sloboda, dobili smo mail u kojem je utakmica zakazana za 03. februar 2021.godine, uz obrazloženje da nema slobodnih termina u dvorani u nekom drugom terminu – navode iz Slobode.\n– Poslije prvenstvene utakmice u Sarajevu, očekivali smo da će se razgovarati oko novog termina igranja. Međutim, dobili smo nominaciju za srijedu, uz obrazloženje da je to jedini slobodan termin, da nema ko suditi poslije ovog termina, kao i da je raspisivanje javnog poziva za organizaciju finalnog turnira uvjet za odigravanje utakmice – piše u dopisu Slobode.\n– Ne želeći ulaziti u razloge neprihvatanja ovih termina, obavještavamo Vas da OKK Sloboda na zakazani termin neće doći jer smatramo da je zakazan mimo dogovora postignutog u Zenici na žrijebanju klubova za KUP Mirza Delibašić – zaključeno je u dopisu Tuzlaka.


Ulične akcije ’Za čist vazduh’ u nekoliko gradova Srbije\nUlične akcije tokom kojih su aktivisti lokalnih građanskih udruženja i pokreta informisali građane o merenju zagađenja vazduha i zaštiti održane su u nekoliko gradova Srbije.\nU Kragujevcu se na protestu na trgu kod Skupštine grada, pored ekoloških aktivista i novinara, okupilo još pedesetak građana koji su izrazili nezadovoljstvo zbog sadašnje situacije.\nNenad Božić iz neformalne grupe građana koja se bavi problemom aero zagađenja, rekao je da se građanska svest o važnosti kvaliteta vazduha sporo budi jer, kako je naveo, oni sami svojim neodgovornim ponašanjem doprinose aerozagađenju.\nOvom akcijom, kako je naveo, građani-aktivisti žele da izvrše pritisak na gradsku i državnu vlast da bi Agencija za zaštitu životne sredine počela i u Kragujevcu da meri količine suspendovanih čestica koje su ključni zagađivači vazduha.\nU Kraljevu je protest okupio nekoliko desetina građana.Vladimir Janković, aktivista Lokalnog fronta Kraljevo rekao je okupljenima da je prrotest prrotiv zagađenja vazduha početak borbe za čist vazduh, koga je, kako je rekao, u tom gradu sve manje.\nDeljenje flajera u Užicu\nProtest „Borba za čist vazduh“ u Užicu bio je u obliku ulične akcije deljenja flajera, koji opominju na potrebu svakodnevne borbe za čist vazduh.\n„Užice ovom uličnom akcijom pomaže borbu za čist vazduh, a ja podsećam moje sugrađane da smo pre desetak dana imali preko 550 mikrograma PM 10 čestica, a sedam dana uzastopno imali smo oko 400 štetnih čestica po kubnom metru, što je neslavni rekord Užica u Srbiji. Građani su potpuno isključeni, i ponašaju se kao da ih ovaj problem ni malo ne dotiče, iako smo imali najekstremnije zagađenje u poslednjih desetak godina“, rekao je na Gradskom trgu aktivista Zoran Filipović.\nInformisanje građana u Nišu\nAktivisti Građanskog fronta delili su Nišu flajere sa informacijama o izvorima i mogućim posledicama zagadjenja vazduha. Građanima su pružene informacije o ugroženosti dece, starijih i trudnica, o načinima da se zagađnje vazduha smanji, o upotrebi prečišćavača, te vrstama zaštitnih maski i načinima za njihovo korišćenje.\n“Građani i građanke su previše opterećeni dnevnim problemima i ne razmišljaju dugoročno već samo o posledicama. To je veliki problem sa kojim se suočavamo svakodnevno i nadam se da ćemo da podignemo svest ljudi deljenjem ovih flajera i ličnim obraćanjem. Mislim da je najbolji način pričanje sa ljudima jedan na jedan”, rekla je za RSE Jana Krstić iz Građanskog fronta.\nProtesti i akcije protiv zagađenja vazduha organizuju se i u Beogradu i drugim gradovima u Srbiji gde su prethodnih meseci zabeležene povećane koncentracije štetnih materija u vazduhu. Prema podacima sa specijalizovanog sajta Air Visual, krajem prošle i početkom ove godine u vazduhu u Srbiji zabeleženo je višestruko povećanje PM 2,5 i PM 10 čestica, koje se smatraju opasnim po zdravlje.\nNakon oštre reakcije dela stručne javnosti i građana na društvenim mrežama, Vlada Srbije je na vanrednoj sednici održanoj 15. januara donela odluku da formira telo koje će koordinirati rad svih državnih organa, obaveštavati javnost i predlagati i analizirati efekte mera koje Republika Srbija sprovodi u cilju zaštite životne sredine.


Čelik: U naredni utorak sastanak o deblokadi u Skupštini KS-a\nTužilaštvo Kantona Sarajevo formiralo je predmete zbog pravnog haosa u Skupštini Kantona. Ipak, da li je na pomolu rješenje problema finansiranja Kantona Sarajevo? Nova parlamentarna većina, koju predvodi SDA, poslanicima je ponudila alternativno rješenje. Predlažu da, dok se ne riješi pitanje predsjedavajućeg, sjednice Skupštine Kantona vodi zamjenica Smiljana Viteškić.\nSmiljana Viteškić je i najstariji zastupnik u Skupštini Kantona Sarajevo, iz reda je srpskog naroda, tako da nema niti jednog razloga, zašto ona ne bi vodila naredne tri sjednice. Kažu ovo iz SDA, nudeći bivšoj većini Sporazum kojim bi se riješilo pitanje privremenog finansiranja Kantona Sarajevo.\n“Sjednicama Skupštine Kantona Sarajevo, privremeno, a do izbora predsjedavajućeg Skupštine KS-a, predsjedavat će gđa. Smiljana Viteškić, zamjenica predsjedavajućeg Skupštine KS-a iz reda srpskog naroda, i ujedno najstariji zastupnik u Skupštini.“\nPotpise na ovaj sporazum očekuju do utorka u podne, kada će javnost upoznati sa potencijalnim rješenjima. Krajnji cilj je, kažu, normalizacija rada Skupštine KS-a.\nMirza Čelik, zastupnik SDA u Skupštini KS-a, smatra da je s prijedlogom Smiljane Viteškić za predsjedavajuću Skupštine KS-a napravljen kompromis budući da je najstarija zastupnica u Skupštini, a to je u skladu s Poslovnikom, u kojem stoji da Skupštinom može predsjedavati najstariji zastupnik.\n- Mislim da je nova parlamentarna većina svojim potezom i žurbom koju su napravili ušla u nedefinisan pravni okvir. Drago mi je da su svjesni te činjenice i da se na taj način povlači i druga strana, bivša većina u KS-u neće biti destruktivna po tom pitanju. Cilj je svima isti: da se ovo stanje prevaziđe i da Skupština normalno funkcioniše - poručio je Elvis Vreto, zastupnik u Skupštini KS-a (Naša stranka).\nNormalno funkcionisanje Skupštine KS-a priželjkuje i više od 23.000 radnika koji plate primaju iz budžeta Kantona Sarajevo. Kako kažu, ako se zastupnici ne uozbilje, najavljuju radikalne mjere.\n- Imat ćemo situaciju da će biti zatvoreni vrtići, osnovne škole, srednje škole, da policajci neće izdvati dokumente, da policajci na ulici nas neće štititi od nasilnika, to znači da će doktori prestati da nas liječe, uključujući i ovih 35 zastupnika - istakao je Saudin Sivro, predsjednik Sindikata osnovnog obrazovanja i odgoja KS-a.\n- Protest će biti prije 31. Mi ćemo se dogovoriti o datumu, 31. je već kasno. Tražimo samo ozbiljnost i mora svih 35 zastupnika shvatiti ozbiljnost situacije u Kantonu Sarajevo - naglasio je Faruk Bešlić, predsjednik Sindikata srednjeg i visokog obrazovanja KS-a.\nZbog kršenja pravnih procedura reagovalo je i Tužilaštvo KS-a. Formirani su predmeti koji se odnose na oduzimanje skupštinskog pečata od sekretara Skupštine, kršenja odredbi Zakona o objavljivanju propisa i odluka u Službenim novinama KS-a, navoda da se jadan od prijavljenih u javnom djelovanju predstavlja kao predsjedavajući Skupštine KS-a, te navoda da je jedna od prijavljenih prekršila proceduru u vezi sa sazivanjem hitne sjednice. Po svim prijavama Tužilaštvo KS-a prikuplja dokumentacije, te će u skladu sa svojim nadležnostima utvrditi da li se u ovim radnjama ostvaruju obilježja krivičnih djela.


Eko Hub Kampanje Archives - Omladinski klub Novi Val - Blagaj | Eko centar Blagaj\nEko Hub Kampanje\nHome » Eko Hub Kampanje\nEko HUB Blagaj kojim koordinira Omladinski klub Novi Val održao je akciju čišćenja sa lokalnom zajednicom Blagaj, 20.10.2020 sa početkom u 10:00 h. Akcija čišćenja se održala na lokaciji – rekreacijski centar Bunica. Ovoj akciji čićenja sudjelovali su i članovi…\nEko HUB Blagaj kojim koordinira Omladinski klub Novi Val organizuje akciju čišćenja sa lokalnom zajednicom Blagaj, 20.10.2020 sa početkom u 10:00 h. Akcija čišćenja će se održati na lokaciji – rekreacijski centar Bunica. Ovoj akciji čićenja bit će pozvani članovi…\nU sklopu realizacije projekta Eko HUB Blagaj, Omladinski klub Novi Val održao je drugu akciju čišćenja sa lokalnom zajednicom Stolac, udruženjem za očuvanje prirodne sredine i razvoj turizma ''EkoTUR'' Stolac i odredom izviđača ''Bregava'' Stolac. Akcija čišćenja se održala 1.10.2020…\nU sklopu realizacije novog projekta Eko HUB Blagaj, Omladinski klub Novi Val organizuje akciju čišćenja sa lokalnom zajednicom Stolac, udruženjem za očuvanje prirodne sredine i razvoj turizma ''EkoTUR'' Stolac i odredom izviđača ''Bregava'' Stolac. Akcija čišćenja će se održati 1.10.2020…\nCentar za promociju civilnog društva (CPCD) u saradnji sa Eko HUBom Blagaj (Omladinski klub „Novi val“) organizovao je sastanak predstavljanja Certifikacijskog mehanizma Eko škola u BiH i mogućnosti uključivanja i podrške osnovnim i srednjim školama u okviru projekta „Misli o…\n☘U sklopu realizacije projekta Eko HUB Blagaj, Omladinski klub Novi Val održao je prvu akciju čišćenja na lokaciji Nevesinje – jezero Alagovac. ⬇ Video snimak je izrađen/a uz podršku projekta „Misli o prirodi!“ koji implementira Centar za promociju civilnog društva,…\nU sklopu realizacije projekta Eko HUB Blagaj, Omladinski klub Novi Val održao je prvu akciju čišćenja na lokaciji Nevesinje - jezero Alagovac. Prije početka akcije održan je sastanak sa načelnikom opštine Nevesinje Milenko Avdalović. Načelnik opštine Nevesinje je izrazio punu…\nEko Hub Kampanje, Novosti\nU sklopu pokretanja novog projekta Eko HUB Blagaj, Omladinski klub Novi Val organizuje prvu akciju čišćenja sa lokalnom zajednicom Nevesinje, i nevladinim sektorom, na lokaciji jezero Alagovac. Akcija čišćenja će se održati 14.8.2020 (petak) sa početkom u 10 : 00…\nTrenutno je mapirana površina dvostruko veća od Australije, a preostala površina za mapiranje dvostruko je veća od Marsa. Istraživači su sada uspjeli mapirati petinu svjetskog morskog dna. 2017. godine, kad je pokrenuta inicijativa za mapiranje kompletnog morskog dna do 2030.…\nCentar za životnu sredinu započeo je istraživanja flore i faune u slivovima pritoka Neretve: Bune, Bunice, Bregave i Trebižata s ciljem da se kroz kombinaciju naučnoistraživačkog rada i aktivnosti zagovaranja postigne dugoročna zaštita i održiva upotreba ovih rijeka, a za…


Ukoliko tražite internacionalnu konkurenciju ili želite da privučete investicije, nudimo vam mogućnost saradnje sa međunarodnim savjetnicima koji imaju više od 15 godina iskustva na rukovodećim mjestima iz iste privredne branše. On ili ona će prenijeti svoje znanje direktno vama i vašem timu menadžmera, kako bi pomogli jačanju vaše kompanije i definisali održivu strategiju rasta.\nOvi projekti podrazumijevaju stratešku analizu svih aspekata preduzeća, od prodaje i marketinga do izvoza, investicija, finansijskog i strateškog planiranja. Naši međunarodni savjetnici posjeduju veliko iskustvo u grani poslovanja klijenta i poznaju najsavremenije procese i tehnologije koji daju rezultate. Budući da su i sami bili izvršni menadžeri, oni razumiju izazove koje ta uloga donosi. Pored toga, oni takođe poznaju tehnike upravljanja koje su efikasne i koje mogu biti prilagođene potrebi svakog preduzetnika.\nŠtaviše, naši savjetnici rapolažu mrežom međunarodnih kontakata koji su uspostavljeni tokom njihove karijere, i koji sa sobom donose te kontakte koji se mogu valorizovati kao kupci, dobavljaci ili kao partnerski odnosi, kao i otvariti nova tržišta. U našoj bazi podataka nalazi se preko 1,500 stručnjaka u raznim privrednim granama iz 65 zemalja, pri čemu se taj broj povećava svake godine.\nMožete nas kontaktirati putem telefona ili e-maila, ili zakazati posjetu u našim prostorijama sa jednim od naših zaposlenih.


Upravni odbor Federalnog zavoda za PIO donio je odluku o povećanju penzija za 3,5 posto s primjenom od 1. jaunara.\nOdlukom o usklađivanju obuhvaćene su minimalne i zagarantovane penzije ostvarene i u 2019. godini.\nKorisnicima penzija ostvarenih prema Zakonu o prijevremenom povoljnijem penzionisanju branilaca odbrambeno oslobodilačkog rata, a prema odredbama navedenog zakona, usklađivanje penzija će biti izvršeno sljedećeg mjeseca za 1,6 posto s primjenom od 1. januara, s izuzetkom minimalnih penzija koje se povećavaju za 3,5 posto, u skladu s današnjom odlukom, saopćeno je iz PIO-a.\nPored povećanih penzija za mjesec april, korisnici će prilikom isplate dobiti i razlike između isplaćene i uvećane penzije.\nUkupno potrebna sredstva za isplatu penzija za april i razlike za prva tri mjeseca iznose oko 200 miliona KM.\nKrizni štab za praćenje novog koronavirusa Zeničko-dobojskog kantona, na osnovu preporuka Instituta za zdravlje i sigurnost hrane Zenica (INZ), poziva sve naše...\nIsplata decembarski penzija u Federaciji Bosne i Hercegovine počinje 6. januara, potvrdio je za Faktor Zijad Krnjić, direktor Federalnog zavoda za penzijsko...\nVlada Federacije BiH je na 151. hitnoj telefonskoj sjednici, donijela izmjene dvije odluke o odobravanju raspodjele dijela novčanih sredstava za uvezivanja...


Posle serije eksplozija u čačanskoj "Slobodi", sada je već očigledno da ta kompanija ima ozbiljnih problema sa bezbednom proizvodnjom, zastarelom opremom i nedovoljno kvalifikovanom radnom snagom, upozorava Sindikat industrijskih radnika "Sloga".\nPožar je izbio u nedelju posle snažne eksplozije u subotu uveče. Tada su povređena su trojica radnika, a 150 domaćinstava je evakuisano. Eksplozija u čačanskoj fabrici dogodila se i pre dve nedelje.\nRadnici kompanije "Sloboda" neće dolaziti na posao do daljeg, rekli su zaposleni za Nova.rs\nIako se situacija u fabrici smirila i požare je ugašen, radnici kažu da su im nadležni rekli da do konačnog smirivanja situacije ostanu kod svojih kuća, zbog bezbednosti.\nU sindikatu "Sloga" navode da eksplozije "ozbiljno upozoravaju da nam je odbrambena industrija u katastrofalnom stanju i da bi proizvodnju barutnih i eksplozivnih proizvoda trebalo odmah zaustaviti kako bi se spasili životi radnika i imovina građana oko objekata proizvodnje", prenosi Fonet.\nSindikat "Sloga" ocenjuje da su ulaganja u bezbednost radnika i proizvodnih pogona minimalna, i podsećaju da je "afera Krušik školski primer pljačke koja je i dalje bez epiloga". Navode i da je direktor fabrike "Milan Blagojević" u Lučanima i dalje Radoš Milovanović kome je zakonski istekao mandat, a za vreme njegovog upravljanja smrtno je stradalo 20 radnika.


Održan Info dan “Erasmus+ otvara vrata” – Agencija za razvoj i saradnju CEREBRA\nU Domu omladine Banja Luka održan je info dan “Erasmus+ otvara vrata” koji su zajednički organizovali Agencija za saradnju i razvoj CEREBRA iz Banja Luke i udruženje “Inženjeri zaštite životne sredine” iz Novog Sada.\nCilj ovog događaja je bio da je predstavnicima/ama omladinskih organizacija i organizacija za mlade pruže informacije o Erasmus+ programu, ključnim merama u sklopu programa, kao i o samoj projektnoj aplikaciji.\nTokom info dana učesnici su imali priliku da steknu znanja o mogućnostima koje pruža program Erasmus+, registraciji i dobijanju PIC broja, samoj projektnoj aplikaciji i rokovima za dostavu projektnih prijedloga, mogućnostima apliciranja i finansiranja, pronalasku partnera i međusobne saradnje, programskim i partnerskim zemljama, i druge informacije vezane sa Erasmus+ program.\nInfo dan je bio namenjen i onima koji se prvi put susreću sa Erasmus+ programom, ali i za one koji već godinama koriste mogućnosti koje ovaj program nudi. Događaju je prisustvovalo petnaestak predstavnika omladinskih organizacija i organizacija za mlade iz Banja Luke, Gradiške i Laktaša.\nTokom info dana “Erasmus+ otvara vrata” predstavljen je i istoimeni trogodišnji projekat udruženja “Inženjeri zaštite životne sredine” koji se realizuje u periodu od 2018. do 2020. godine u okviru programa “Novi Sad – Omladinska prestonica mladih 2019.”. Projekat “Erasmus+ otvara vrata” sufinansiran je sredstvima Grada Novog Sada, Pokrajinskog sekretarijata za sport i omladinu AP Vojvodine i Ministarstva kulture i informisanja.\nBanja LukaErasmus+Info dan


Čačanima pet medalja na državnom prvenstvu - Ozonpress :: internet portal\nTag: Atletika, Čačani, medalje, Prvenstvo\nU Sremskoj Mitrovici 3. i 4. avgusta 2019. godine, održano je Prvenstvo Srbije za starije juniore/ke u atletici koje su obeležili odlični rezultati članova AK „ČAAK“ osvajanjem tri zlatne i dve srebrne medalje. Posle izuzetnog rezultata koji je postigla u Bakuu, Ivana Ilić je pored svog imena upisala još dve sjajne pobede u trkama na 100 metara i 200 metara. Pravi podvig u trci na 3.000 metara ostvario je Ognjen Nikolić pobedivši standardnog srpskog juniorskog reprezentativca Mirka Maunu, dok se u trci na 5.000 metara posle velike neizvesnosti u produženom finišu morao zadovoljiti drugim mestom. Treći član ekipe „ČAAK“ Sanja Đoković osvojila je drugo mesto u disciplini 3.000 metara stipl, i četvrto mesto u disciplini 1.500 metara.\nPrvog dana prvenstva Ivana Ilić je u kvalifikacijama trke na 100 metara istrčala najbolji rezultat i pobedom u svojoj grupi ostvarila siguran put u finale. Finalna trka je potvrdila dobru formu Ivane Ilić, ostvaren je rezultat 12:14 sekundi i nova titula državne prvakinje, dok su drugo mesto podelile Tamara Milutinović i Sara Kiš.\nKao što smo već rekli, Ognjen Nikolić je u sjajnom finišu u trci na 3.000 metara u poslednjim metrima obezbedio pobedu i priredio veliko iznenađenje.\nOgnjen Nikolić 1. mesto u trci na 3.000 metara\nPrvog dana takmičila je i Sanja Đoković koja je zauzela 4. mesto u trci na 1.500 metara.\nU trci na 5.000 metara Ognjen Nikolić je zauzeo sjajno 2. mesto iako je dosta mlađi i neiskusniji od svojih konkurenata.Postignuti rezultat 15:44,63 je odličan, jer je ovo prvi Ognjenov nastup u ovoj disciplini.\nOgnjen Nikolić 1. mesto u trci na 5.000 metara\nDisciplina 3.000 metara stipl u kojoj je nastupila Sanja Đoković je veoma teška i zahtevna, međutim hrabrim trčanjem od starta do cilja uspela je da osvoji 2. mesto i srebrnu medalju.\nSanja Đoković 2. mesto u disciplini 3.000 metara stipl\nAtletičari „ČAAK“-a i trener Dragan Dukanac, na prvenstvu Srbije za st. juniore/ke u Sremskoj Mitrovici


Početna > Izdanja > Broj 109 > Edukacija - Dejan Jovović\nPovećanje penzija u fokusu majskih pregovora sa MMF-om\n-Najavljeno ukidanje Zakona o privremenom umanjenju penzija-\nMisija MMF-a sugerisala je, prilikom posete Beogradu u maju ove godine, predstavnicima vlade da ukinu privremene krizne mere za penzionere – odnosno Zakon o privremenom umanjenju penzija koji je na snazi već četvrtu godinu. MMF je poručio srpskoj strani da nađe sistemsko rešenje za penzije, budući da su javne finansije poslednje tri godine stabilne. Opomena da ovo privremeno umanjenje ne sme postati trajno stizalo je od Fonda i tokom prethodnih susreta, ali se u međuvremenu ništa nije promenilo.\nAko su i MMF i Svetska banka i Fiskalni savet Srbije jednoglasni u oceni da su srpske javne finansije stabilne i zdrave, da je dosadašnja ekonomska i finansijska politika dala odlične rezultate i da se vidi ekonomski rast zemlje, zašto bi za penzionere i dalje važile krizne mere, kada je Zakon bio oročen do kraja 2017. godine\nBudžet je bio u suficitu od 1,2% BDP-a prošle godine, a u prvih nekoliko meseci ove godine republička kasa je i dalje u plusu. Od novembra 2014. godine, kada su sve penzije veće od 25.000 dinara umanjene za 22 i 25%, učešće penzija u BDP-u palo je sada sa 13,8 na 11%, što je manje čak i od onog što je MMF tražio od Srbije. Istovremeno, iz budžeta se za isplatu penzija više ne izdvaja 50% para, već 33% republičke kase, sa tendencijom daljeg smanjivanja.\nDosadašnja povećanja penzija nominalno iznose 7,75%, a realno 5,75% i nisu ni približno dovedena na nivo penzija po zakonitim rešenjima, jer su u proseku primenom Zakona o privremenom umanjenju penzija mesečna primanja smanjena i do 22% u odnosu na iznose penzija po rešenjima. Time su penzioneri dovedeni u nepovoljan i diskriminatoran položaj u odnosu na zaposlene u javnom sektoru. Prema nekim procenama Udruženja penzionera, dalja primena ovog Zakona, kao i povećanje penzija prema dosadašnjem tempu i procentima, ukazuje na to da bi penzije mogle da se usklade sa rešenjima tek za deset do 15 godina.\nOvakva mera, koja je doneta krajem 2014. godine, može da se opravda kada zemlji preti neposredna opasnost od izbijanja krize javnog duga. Međutim, ta opasnost prošla je 2017. godine, jer je javni dug počeo trajno da se smanjuje, izvršena je fiskalna konsolidacija, a penzije su praktično dostigle svoj dugoročno održivi nivo, zbog čega nema ekonomskog osnova da privremena mera umanjenja penzija ostane na snazi.\nJoš u decembru prošle godine, Fiskalni savet je upozorio da treba sprečiti eventualne sudske troškove koji po tom osnovu mogu da nastanu. Fiskalni savet je u to vreme predlagao da se penzije u 2018. godini povećaju 2,5%, a da se ostatak budžetskog prostora iskoristi da se penzionerima, čije penzije su niže nego što su bile pre 2015. godine, jednim delom vrati oduzeto. Takvih penzionera je oko 14%. Međutim, vlada je tada odlučila da svi penzioneri dobiju povišice od pet odsto.\nPosmatrano iz ugla Fonda, ova institucija ne brani penzionere, već svoj, kako kaže, uspešan projekat. Srbija je tokom primene ovog programa postigla fiskalnu stabilnost, a rezultati su bolji od onih koje je sam MMF očekivao. Fond neće da dozvoli da eventualni troškovi koji, kao posledica pravnog vakuuma, sada mogu da nastanu po osnovu sudskih troškova iz Strazbura, bace senku na njihov projekat.\nTokom pregovora sa Fondom, iskristalisala su se tri moguća scenarija za povećanje penzija. Po prvom scenariju bi svi penzioneri do kraja godine dobili povišice od 8%. Ukoliko bi se taj scenario obistinio, rashodi u budžetu će trajno biti povećani za 40 milijardi dinara. Po ovom računu, to predstavlja trošak od oko 1% BDP-a.\nDrugi scenario podrazumevao bi da se Zakon o privremenom umanjenju penzija ukine fazno. On podrazumeva da se tokom prve godine ukidanja onima čija je penzija veća od 25.000 dinara, vrati polovina oduzetog iznosa iz penzionog rešenja. Uz to, povišica od 5,5% sledovala bi i njima i svim ostalim penzionerima.\nTreći scenario značio bi potpuno ukidanje Zakona, a u tom slučaju sve penzije bi mogle da se povećaju linearno za 3%.\nZa MMF je bilo neprihvatljivo to što je i dalje Zakon o privremenom smanjenju penzija na snazi i što se ne ukine, a onima kojima su po tom osnovu smanjene penzije, one nisu vraćene na pređašnji nivo. MMF ukupan mogući trošak računa na 2,5% srpskog BDP-a, što se približava milijardi evra, ako bi sudovi odlučili da Srbija mora da vrati i sav iznos penzija uzet do sada, uvećan za kamate.\nZbog toga je MMF tražio od vlade da visinu penzija vrati u zakonske okvire, što znači da se onim penzionerima kojima su penzije prethodno smanjene, sada povećaju. Penzioneri bi tako ponovo počeli da dobijaju penzije koje odgovaraju doprinosima koje su uplaćivali u PIO fond tokom svog radnog veka. To bi trebalo da bude urađeno od 1. januara 2019. godine, nakon što bude finalizovan novi, konsultativni aranžman sa Fondom\nSa samog vrha vlasti 25. maja ove godine, saopšteno da će neustavan i nezakonit Zakon o privremenom smanjenju penzija iz 2014. godine biti ukinut, moguće već od novembra, a u svakom slučaju od naredne godine, što znači da se ukidanje spornog Zakona odlaže najmanje za godinu dana.\nTime bi trebalo da bude ispoštovan zahtev MMF-a kojim je kreatorima ekonomske politike sugerisano da nađu način da izađu iz pravnog vakuuma u kome se Srbija sada nalazi, jer je krizni Zakon ostao na snazi i nakon što je kriza javnih finansija prošla.\nIz vlade je saopšteno da suficit u budžetu sada iznosi 9,4 milijarde dinara, što je za 47,1 milijardu dinara bolji rezultat od planiranog. Prošla godina završena je suficitom od 33,9 milijardi dinara i očekuje se odličan rezultat ove godine, dok je javni dug smanjen sa 74,7% iz 2015. na 59,9% ove godine. Smatra da su se sa ovim poboljšanjima u javnim finansijama, stvorili uslovi za povećanje penzija.\nUkupno uvećanje penzija će iznositi između 5 i 25%, a u odnosu na 2014. godinu između 8,4 i 13,3%. Saopšteni su konkretni iznosi penzija pre smanjenja i posle sledećeg kruga povišica, ali ne i formula po kojoj će se progresivno uvećati primanja penzionera, jer računica u konačnom iznosu nije potpuno jasna. Vlada Srbije saopštila je da će, kada se ukine sporni Zakon i uz to povećaju sve penzije, to povećanje u proseku iznositi 7,2%.\nFinansijski paket kojim će penzionerima do kraja godine biti povećana primanja koštaće budžet 35 milijardi dinara, što je oko 300 miliona evra. Više od dve trećine tog iznosa, odnosno 25 milijardi dinara, biće potrošeno da se penzionerima, čije su penzije 2014. godine smanjene, vrati ono što je oduzeto. Ostatak od 10 milijardi dinara biće iskorišćen da se penzionerima sa primanjima nižim od 30.000 dinara povećaju penzije.\nTokom poslednje majske posete misije MMF Beogradu, ona je procenila da će budžetski prostor za povećanje penzija biti 33 milijarde dinara. Misija je pošla od pretpostavke da će privredni rast Srbije ove godine iznositi 3,5%. Naši zvaničnici procenili su početkom pregovora, fiskalni prostor na 40 milijardi dinara. Finansijski paket koji su sada predložili, republičku kasu će koštati nešto malo više od 35 milijardi dinara, što bi za MMF trebalo da bude prihvatljivo.\nPrema saznanjima, 1.184.997 penzionera čije su penzije manje od 30.000 dinara, tokom sledećeg kruga povišica, koji se očekuje do kraja godine, dobiće povećanje od 5%. Na njih se ukidanje Zakona o privremenom umanjenju neće odnositi i na njihove penzije će se tokom sledećeg kruga povećanja računati procenat uvećanja od pet odsto. Zbog ovog rasta od pet odsto za najniže penzije, najstariji sugrađani sa višim primanjima su oštećeni. Za preostalih 532.257 penzionera primeniće se progresivna skala, pa će njihove penzije (od najmanjih ka najvećim, biti veće od 5,5 do 24,8%). U ove procente uključen je i efekat ukidanja kriznog Zakona.\nPenzije su stečeno pravo i država ne može da vodi socijalnu politiku preko visokih penzija tako što će zaustaviti njihov rast, a povećavati niske penzije. To znači da socijalna politika najsiromašnijih penzionera, ne može da se vodi preko leđa najbogatijih penzionera, već njihove probleme treba država da rešava sistemskim i drugim merama socijalne zaštite, putem raznih oblika socijalne pomoći, na bazi socijalnih karata koje treba ustanoviti, a ne otimanjem od onih koji imaju veće penzije. Država mora da poštuje Zakon o PIO, a ne da penzije svodi na socijalu, jer one to nisu.\nNigde se ne govori o vraćanju oduzetih penzija, a zahvalnost penzionerima koji su sprečili „bankrot“ države, praktično znači da oduzeto odlazi u nepovrat. To je potpuno neprihvatljivo, jer su penzije lična svojina, pa se taj iznos koji je penzionerima oduzet, mora proglasiti kao državni dug – ili dug PIO fonda penzionerima, koji bi se vraćao, u celini ili na rate, kada se steknu materijalne mogućnosti. Takođe, ne govori se ni o načinu usklađivanja penzija sa troškovima života.\nTime što će država sada, sa zakašnjenjem od godinu dana, ukinuti sporni zakon, trebalo bi da na snagu ponovo stupe sve odredbe Zakona o penzijsko invalidskom osiguranju. Njime je predviđeno da se penzije dva puta godišnje (u aprilu i oktobru) usklađuju sa inflacijom, što znači da bi od naredne godine, penzije iz 2014. morale da budu uvećane za ukupnu visinu inflacije od tada pa do oktobra 2018.godine.\nPenzioneri su kroz smanjenje penzija od 22% za iznos veći od 25.000 dinara i 25% za iznos veći od 40.000 dinara državi pomogli sa 100 milijardi dinara u protekle četiri godine. Najavljenim usklađivanjem od 8,4 do 13,3% u odnosu na 2014. godinu, njima se neće vratiti ono što su dali.\nS obzirom na to da je procenat rasta nižih penzija veći od procenta rasta najviših, to je protivzakonito, jer penzije nisu socijalna davanja čiji iznos država može da slobodno menja, već pravo stečeno uplatom doprinosa tokom radnog veka. Iz tog razloga, visina penzija mora da odgovara visini uplaćivanih doprinosa, što sada nije slučaj.\nNajavljeno povećanje penzija je politička odluka i rezultat povoljnih ekonomskih parametara, ali je reforma penzijskog sistema neophodna (na 1,5 zaposlenog jedan penzioner), kako se kriza sa penzijama ne bi opet ponovila.


RTB Kolubara i US Stil uskoro primenjuju TEAMS sistem - Bizlife.rs\nRTB Kolubara i US Stil uskoro primenjuju TEAMS sistem\n10:06 Beograd, 06/12/2011\nRudarski basen Kolubara i US Stil Srbija od februara naredne godine postaće prve kompanije u Srbiji koje će primenjivati TEAMS sistem za izveštavanje i upravljanje životnom sredinom, saopštio je danas Centar za upravljanje životnom sredinom.\nProjektu će se priključiti i kompanije Soja protein, Rudarsko topioničarski basen Bor, Železnice Srbije i Agroprodukt Šinković, rečeno je na skupu o sistemu za upravljanje životnom sredinom koji je održan u Beogradu.\nDirektor Agencije za zaštitu životne sredine Srbije Momčilo Živković pozvao je sve zainteresovane kompanije da se prijave za preostale besplatne TEAMS licence koje će im omogućiti da na efikasan i ekonomičan način vode brigu o zaštiti životne sredine.\nZamenik izvršnog direktora Regionalnog centra za životnu sredinu za centralnu i istočne Evropu Rade Laušević podsetio je da je Centar za upravljanje životnom sredinom nastao kao projekat Agencije za zaštitu životne sredine Srbije, uz finansijsku pomoć Norveške. On je kazao da se projekat uspostavljanja Centra i primene TEAMS sistema sprovodi od kraja 2010. godine i da će trajati do maja 2013, a cilj mu je da doprinese smanjenju ekološkog zagadjenja u Srbiji.\nLaušević je naveo da je vrednost projekta 3,4 miliona evra, a da je Srbija izdvojila više od 550.000 evra i dodao da Centar treba da medjusobno da poveže državne organe, javna preduzeća i kompanije, ali i njih sa institucijama Evropske unije.\nPrema njegovim rečima, plan je da se nakon završetka projekta nadje način za samoodrživost Centra, kao i da se sve kompanije sa liste za integrisanu kontrolu i prevenciju zagadjenja uključe u ovaj sistem izveštavanja o životnoj sredini, a kasnije i celokupna industrija Srbije.\nDržavni sekretar Ministarstva životne sredine Srbije Ivica Radović istakao je da Centar treba da obezbedi bolje kapacitete za upravljanje životnom sredinom uz održavanja troškova proizvodnje i ekoloških investicija u industrijskim postrojenjima u ekonomski prihvatljivim granicama. Kako je dodao, državne institucije će uz pomoć centra imati praćenje ukupnih emisija i zagadjenja za jednu regiju ili celu zemlju kroz izradu ekoloških izveštaja, ali i podršku kod izveštavanja medjunarodnih orhanizacija.\nRadović je kazao i da će nalazi Centra biti osnova za upravljanje CO2 kvotama, sertifikaciju eko standarda i poboljšanje ekološke efikasnosti.


Beograd vs kriza - Biznis i Finansije\nHome\tVestiBiznis & Finansije\tBeograd vs kriza\nBeograd vs kriza\nStudio B se u danas objavljenom tekstu pozabavio merama štednje gradske vlasti, prenoseći da će Beograd odustati od manje važnih stvari, a nastaviti izgradnju mostova, vrtića i asfaltiranje ulica.\nS obzirom na svetsku finansijsku krizu, naša prestonica će morati malo da “stegne kaiš”. Iz tog razloga gradska vlast je odredila prioritete, poput mosta na Adi i u Obrenovcu i asfaltiranja 250 km ulica.\nĐilas tvrdi da je gradska vlast prva krenula u mere štednje smanjujući plate (na sajtu Studija B stoji zanimljiva štamparska greška – palate umesto plate) članovima veća i sekretarima, ograničivši upotrebu službenih vozila kako bi uštedela potrošnju benzina za trećinu, a 5 vozila ustupila prevoženju građana na dijalizu.\nOn je pozvao i velike kompanije koje posluju u Beogradu da pokažu socijalnu odgovornost.\nMeđutim, komentarišući štednju beogradskih vlasti, Pres objavljuje da nasuprot njima vlasti Valjeva ne razmatraju štednju još uvek, dok je “zrenjaninski parlament izglasao veće koeficijente za zarade funkcionerima”.\nSajt grada Beorgada danas nije ažuriran, te nismo u mogućnosti da vidimo njihov komentar.


Mađarska ne prihvata presudu najvišeg suda EU u slučaju četvorice azilanata\nMađarska neće prihvatiti presudu najvišeg suda Evropske unije (EU) da četvorica azilanata koji su zadržani u tranzitnoj zoni na mađarsko-srpskoj granici budu pušteni, saopštio je Đerđ Bakondi (György Bakondi), savetnik za nacionalnu bezbednost mađarskog premijera Viktora Orbana (Viktor Orbán), prenosi Rojters.\nKako je javila ova agencija, Bakondi je rekao da su tranzitne zone deo sistema zaštite granica Mađarske i da migranti koji su trenutno zaglavljeni na Balkanskoj ruti predstavljaju “pretnju po javno zdravlje” zbog korona virusa.\nOn je naveo i da će Mađarska koristiti „sva legalna sredstva“ kako bi presuda suda EU bila revidirana.\nVlada Mađarske je 15. maja odbacila presudu Evropskog suda pravde (ECJ) da je prekršila zakone Evropske unije, nelegalno držeći tražioce azila iz Avganistana i Irana u prihvatnim centrima na granici sa Srbijom, u uslovima nalik na zatvorske.\nPresuda je doneta u slučaju četiri azilanta, odnosno dve porodice, koji su zadržani u tranzitnoj zoni na graničnom prelazu Rozke po dolasku iz Srbije krajem 2018. odnonsno početkom 2019. godine i još uvek se tamo nalaze.\n“Uslovi u tranzitnoj zoni Rozke predstavljaju lišavanje slobode jer lica o kojima je reč ne mogu svojevoljno da odu bilo gde”, navodi se u odluci suda.\nMađarska ministarka pravde Judit Varga je odbacila presudu, navodeći da su “mađarsko zakonodavstvo i praksa u skladu sa evropskim i međunarodnim pravom”.


Ugostite Učenike iz Inostranstva Saveti za Porodice\nNAŠI PROGRAMI ISKUSTVA PORODICE PRIJAVA SAVETI ZA PORODICE GALERIJA\nPostoje različiti YFU programi razmene, te shodno tome učenici ostaju u porodici domaćina duže ili kraće. Godišnji program traje 10 meseci, dok letnji svega 3-8 nedelja. Takodje, možete se prijaviti da budete privremena porodica domaćin na period do 3 meseca. YFU Srbija partnerskim organizacijama najčešće nudi tromesečni program u period od septembra do novembra. Postoji i program tokom kog učenici obilaze zemlje regiona i u Srbiji ostaju dve nedelje u januaru ili julu.\nNe, porodice volontiraski učestvuju u programu. Međutim, izvesna nadoknada nekih vanrednih troškova porodice je moguća u određenim okolnostima. Razlog zbog kojeg se porodice najčešće odluče da ugoste YFU učenika na razmeni je da imaju želju da upoznaju novu kulturu i iskuse nešto novo, kao i želja da učeniku iz druge zemlje približe našu kulturu i daju priliku da bolje upozna našu zemlju i naše ljude. Porodica domaćin nema obavezu da plaća bilo koje troškove učenika (na primer, prevoz do škole, kozmetiku, odeću, eventualno lečenje…) Jedina obaveza porodice koja donosi određene dodatne troškove kućnom budžetu je ishrana novog člana porodice. Ne očekuje se nikakva posebna ishrana , već da se sa novim članom porodice podeli uobičajna hrana i obroci koje koriste i ostali članovi porodice.\nUz dogovor sa YFU organizacijom, porodica domaćin može da povede učenika na odmor. Takodje, ukoliko se porodica domaćin iz određenih razloga odluči da ne povede učenika, ili učenik ne može ili ne želi da ide, YFU će obezbediti privremenu porodicu za taj period.\nYFU Srbija YFU Školovanje YFU Razmena YFU Stipendije YFU Srednjoškolci YFU Učenici YFU Inostranstvo Ugostite Učenike iz Inostranstva YFU Saveti za Porodice


Skupština grada Beograda na sednici koja se održava u ponedeljak, 30. novembra, doneće odluku da neki od najvećih srpskih novinara dobiju ulice, najavio je zamenik gradonačelnika Beograda Goran Vesić.\n“Prihvatili smo predlog Udruženja novinara Srbije da Miroslav Miro Radojčić, Predrag Milojević, Bogdan Tirnanić i Aleksandar Tijanić dobiju ulice u našem gradu. Postupajući na ovaj način želimo da pošaljemo poruku da je novinarstvo važan deo našeg društva i da veliki novinari zaslužuju trajno sećanje”, naveo je Vesić na svom FB nalogu.\nKako je dodao, ulicu će dobiti Milutin Čolić, osnivač FEST-a, i Dinko Tucaković na predlog Jugoslovenske kinoteke kao i Dragan Sakan, začetnik marketinga u Srbiji i regionu. Na sednici će se naći i moj predlog da Milan Vukos, potpredsednik Skupštine grada u vreme Branka Pešića dobija ulicu.\n“Na predlog zamenice potpredsednika Skupštine grada Beograda Andree Radulović, naš grad će da dobije i Briselsku ulicu. Brisel decenijama ima Beogradsku ulicu, a čim prilike zbog epidemije korona virusa budu dozvolile potpisaćemo Povelju o brtamiljenju dve prestonice”, napisao je Vesić.


Počinje hokejaška sezona: Partizan od 2. do 4. oktobra domaćin Kontinental kupa\nPrvom rundom Kontinental kupa (Grupa A) počinje nova hokejaška sezona u Srbiji, a desetostruki uzastopni prvak Srbije drugi put u poslednje tri godine biće domaćin ovom drugom po jačini evropskom internacionalnom klupskom takmičenju organizovanom pod okriljem Međunarodne hokejaške federacije (IIHF). Crno-beli neće imati nimalo lak zadatak da izbore plasman u drugu fazu takmičenja (23-25. oktobar, Poljska). U toj nameri Partizan će imati za rivale trostrukog uzastopnog izraelskog šampiona Rišon Devilse, čuveni bugarski CSKA Sofija i novog prvaka Turske, Zejtinburnu iz Istanbula.\nIako sastav grupe deluje povoljniji nego što je to bio slučaj pre dve godine kada je Partizan takođe bio domaćin ovom takmičenju u našoj najvećoj dvorani, veliki problem za crno-beli sastav sigurno će biti kratak pripremni period, s obzirom da je sezona leda u Beogradu startovala tek minulog vikenda.\n– Nažalost, ulazimo u ovaj turnir sa tek pet ili šest treninga. To je nešto na šta nismo mogli da utičemo, ali pokušaćemo sve da izborimo plasman u naredni krug takmičenja. Da kod nas sezona leda počinje 1. septembra kao što je to u kod naših protivnika, sve bi delovalo mnogo drugačije – rekao je trener Partizana Nikola Bera.\nCrno-beli su se za novu sezonu pripremali mahom na "suvim treninzima", kao i u Prvenstvu Srbije u inlajn hokeju (hokej na rolerima) tokom leta. Osim problema sa ledom, crno-beli će biti oslabljeni i za standardne reprezentativce Marka Brkušanina, Aleksu Lukovića i Dimitrija Filipovića, ali se i pored toga nadaju da je naredna runda dostižna, premda će veliku ulogu imati i drugi faktori.\n– U ovom delu sezone veoma je teško predvideti sa kakvim će konačnim sastavom doputovati naši protivnici. CSKA je uvek opasan, naročito ako dođe sa svojim internacionalcima iz Slovačke i Rusije kojih je imao i ranijih sezona. Izraelski tim ima nekolicinu igrača koji su iz američke škole hokeja, koji su tamo završili koledže, tako da će i oni biti veoma ozbiljan protivnik ukoliko doputuju u punom sastavu – smatra Bera.\nPrvi meč na turniru Partizan igra u petak, 2. oktobra od 17.30 časova protiv CSKA iz Sofije, dok se prethodno, od 14 časova, sastaju Zejtinburnu i Rišon Devils. Dan kasnije od 14 časova igraju Rišon Devils i CSKA, dok se od 17.30 sastaju Partizan i Zejtinburnu. U poslednjem kolu, i istim terminima sastaju se CSKA – Zejtinburnu, odnosno Partizan i Rišon Devils.\nTurnir se igra po ligaškom sistemu ("svako sa svakim"), a samo pobednik ide u narednu rundu koja se igra u poljskom Tihiju, od 23. do 25. oktobra, u kojem će pored pobednika grupe A i domaćeg GKS Tihija, igrati i britanski Koventri Blejz i rumunska Dunarea Galati.\nPS u inlajnu: Odigran treći krug, potpuna neizvesnost pred završnicu 24. oktobra\nPočeo Kontinental kup: Partizan bez snage protiv CSKA


Kineski "Longin" želi da gradi industrijski park u Somboru - Dnevni list Danas\nPočetna » Društvo » Kineski "Longin" želi da gradi industrijski park u Somboru\n0Piše: E. D. 07. marta 2016. 13.12\nNavodi se i da LIM radi po sistemu komora, a prema rečima Živanovića okuplja 150 kompanija, od kojih mnoge žele da ulažu u Srbiji.\n– Pregovori sa LIM-om traju već šest meseci, a potpisivanjem memoranduma lokalna samouprava se obavezala da obezbedi odgovarajuću parcelu, infrastrukturno je opremi kako bi kineski partneri u narednih pet godina mogli da započnu gradnju industrijskog parka. U prvoj fazi opremanja industrijske zone koja bi trebalo da bude okončana za pet godina, svoje pogone bi otvorilo 25 kompanija koje rade u okviru LIM-a – objasnio je Živanović, koji je uveren da će grad učiniti sve da ispuni preuzete obaveze kako bi ovaj projekat zaživeo i omogućio građanima da se zaposle u kineskim kompanijama.\nOn je naveo da će lokalna samouprava o potpisanom memorandumu obavestiti Vladu Republike Srbije i nadležne organe AP Vojvodine i zatražiti pomoć kako bi došli do željenog cilja – oporavka somborske privrede. Kineskim partnerima su predstavljeni svi potencijali grada, a gosti nisu krili da su impresionirani lepotama Sombora, navodi se na zvaničnom gradskom sajtu.\nIzvršni direktor LIM-a Gu Jing je kazao da šangajska kompanija preuzima na sebe razvoj projekta, te da je njihovim „kompanijama za završetak prve faze projekta obično potrebno tri godine, ali je uvažena procena somborskih partnera da rok bude pet godina“.\n– Sigurni smo da će realizacijom ovog projekta biti ostvareni ekonomski interesi naših kompanija, ali će svoje interese moći ostvariti i domaće firme kojima nudimo mogućnost kooperacije u brojnim oblastima – kazao je Jing.


Upravljanje ACV-a – CAA\nSHQSRBENG\tLetačke operacije i plovidbenost\tLicenciranje osoblje\tAerodromi\tUsluge vazdušne navigacije\tEkonomska Regulacija\tUpravljanje ACV-a\nCAA > Upravljanje ACV-a\tDritan Gjonbalaj\nDritan Gjonbalaj je generalni direktor Direkcije za civilnu avijaciju. Imenovan je od strane Vlade Republike Kosova u septembru 2008. godine i ponovo imenovan za drugi petogodišnji mandat u novembru 2013. godine. Od 2000. godine bio je na različitim pozicijama u sektoru civilne avijacije, uključujući i poziciju zamenika direktora Regulatorne kancelarije za civilno vazduhoplovstvo u periodu od 2006. do 2008. godine. Poseduje diplomu mastera iz zakona o vazduhoplovstvu sa Univerziteta u Lajdenu, Holandija. Gospodin Gjonbalaj je član Evropske asocijacije za vazduhoplovne propise. Vodio je delegaciju Republike Kosova u pregovorima koji su rezultirali potpisivanjem nekoliko bilateralnih sporazuma o regulisanju vazdušnog saobraćaja sa nekoliko država. Predstavljao je zemlju na raznim međunarodnim forumima o civilnom vazduhoplovstvu. U junu 2015. godine, izabran je za šefa inicijative „Zajedničke oblasti pružanja usluga“ (ZOPU), koja pored Republike Kosovo obuhvata i Albaniju, Makedoniju, Crnu Goru i Mađarsku.\nXhelil Bekteshi je rođen u Prištini. Osnovno, srednje i visoko obrazovanje stekao je u Prištini. Diplomske studije završio je na javnom Univerzitetu u Prištini (sada “Hasan Prishtina”) na Fakultetu za ekonomiju, menadžment i informatiku, smer menadžment i informatika, dok je poslediplomske studije završio na istom fakultetu, smer marketing.\nU septembru 2002. godine, počeo je da radi u Opštini Priština kao koordinator za budžet i finansije, u Odeljenju za finansije i imovinu. Tokom ovog perioda bio je uključen i u proces evropskih integracija kao službenik za koordinaciju evropskih integracija.\nU decembru 2009. godine imenovan je za vršioca dužnosti direktora u Direkciji za imovinu. Kasnije je imenovan za Direktora finansije i imovinu u opštini Priština, gde je radio do kraja 2013. godine.\nGodinu dana radio je kao politički savetnik ministra za infrastrukturu u Vladi Republike Kosova, kasnije je postavljen na poziciji generalnog sekretara Ministarstva za infrastrukturu, a trenutno vrši dužnost Zamenika Generalnog Direktora ACV-a.\nGospodin Bekteshi je bio učesnik nekoliko konferencija, seminara, studijskih putovanja i sastanka lokalnog i međunarodnog karaktera.\nOženjen je sa Sevdie Alshiqi sa kojom ima dvoje dece, Yll i Art.\nKushtrim Musa je direktor odeljenja za bezbednost letenja. Imenovan je u januaru 2009. godine. Gospodin Musa je profesionalni pilot i instruktor letenja, i diplomirao je na Institutu Severne Amerike za vazduhoplovstvo u Južnoj Karolini, SAD, 1998. godine. U svojoj karijeri profesionalnog pilota ima 2000 sati leta sa Fulton Flight Services Inc. sa sedištem u Atlanti. Od 2000. godine, bio je na raznim pozicijama u sektoru civilne avijacije. 2003. godine, stekao je diplomu iz upravljanja u civilnoj avijaciji u Međunarodnoj asocijaciji za vazdušni saobraćaj (MAVS) u Montrealu, u Kanadi. 2005. godine, gospodin Musa je sertifikovan kao menadžer bezbednosti u vazdušnom saobraćaju (AVSEC PM) od strane Međunarodne organizacije za civilno vazduhoplovstvo (ICAO) i Univerziteta Konkordija u Montrealu, Kanada. 2006. godine, imenovan je za načelnika standarda leta i bezbednosti u vazdušnom saobraćaju Regulatorne kancelarije za civilnu avijaciju. 2012. godine, imenovan je za sekretara Nacionalnog komiteta za bezbednost civilnog vazduhoplovstva od strane ministra unutrašnjih poslova Republike Kosova.\nLendita Kika-Berisha je menadžer kvaliteta Autoriteta civilnog vazduhoplovstva. Takođe je imenovana i kao interni revizor za sistem upravljanja kvalitetom i poseduje ACV akreditive kao inspektor aerodroma. Imenovana je za menadžera kvaliteta u avgustu 2011. godine. Pre toga, gospođa Kika – Berisha je bila direktor aerodroma pet godina. Od 2005. godine, zaposlena je u Regulatornoj kancelariji za civilnu avijaciju, u Odeljenju za aerodrome.\nGospođa Berisha poseduje pet godina iskustva u industriji civilnog vazduhoplovstva, od čega tri godine u Swiss International Air Lines kao zamenik menadžera stanice, godinu dana u Austrian Airlines i godinu dana u Odeljenju za vazdušne operacije i kontrole kretanja unutar Misije Ujedinjenih nacija na Kosovu.\nPoseduje diplomu mastera iz poslovne administracije u avijaciji sa Univerziteta Dunav u Austriji i učesnik je brojnih obuka međunarodnih instituta za obuku u vazduhoplovstvu, kao što su: IATA, UKCAA, Vazduhoplovna akademija Singapura, JAA TO, Švajcarska vazduhoplovna akademija itd.\nBesnike Ukmata je direktor za međunarodnu saradnju i direktor Odeljenja za ekonomske uredbe u Autoritetu civilnog vazduhoplovstva od svog osnivanja 2009. godine. Ona je obavljala slične poslove u okviru Regulatorne kancelarije za civilnu avijaciju u periodu od 2005. do 2008. godine. Dve godine je radila (2003-2005) na Međunarodnom aerodromu u Prištini, gde je bila na poziciji direktora projekta osnivanja aerodroma i sekretara kompanije. Gospođa Ukmata je magistrirala vazduhoplovstvo na Univerzitetu Dunav u Austriji i bila učesnik velikog broja stručnih obuka u međunarodnim institucijama avijacije. Odabrana je od strane generalnog direktora za službenika za evropske integracije u ACV. Gospođa Ukmata je ključna osoba Evropske komisije u Republici Kosovo za sprovođenje obaveza proisteklih iz Sporazuma o zajedničkom evropskom vazdušnom prostoru u našoj zemlji.\nArianit Islami je direktor službe vazdušne navigacije. Imenovan je januara 2009. godine. Od 1999. godine, bio je na različitim pozicijama u sektoru civilne avijacije, uključujući i poziciju načelnika službe navigacije. Od 2009. godine, drži predavanja na temu sistema upravljanja bezbednošću, prvobitno na Univerzitetu u Prištini, na Fakultetu elektrotehnike i računarstva, a kasnije i na Fakultetu primenjenih tehničkih nauka Tempula. Gospodin Islami je diplomirao elektrotehniku na Fakultetu elektrotehnike i računarstva na univerzitetu u Prištini. Masterirao je na Univerzitetu za civilno vazduhoplovstvo u Francuskoj na temu satelitska komunikacija, navigacija i nadzor. 2003. godine, stekao je diplomu upravljanja u vazdušnoj navigaciji, diplomu upravljanja u civilnom vazduhoplovstvu od strane IATA, centra za trening i obuku iz oblasti avijacije sa sedištima u Montrealu, Ženevi i Singapuru. Gospodin Islami je sertifikovan kao sigurnosni revizor od strane Instituta EUROCONTROL za vazdušnu navigaciju i uspešno je završio sve potrebne obuke kako bi obavljao poverene mu zadatke. Od 2009. godine, član je revizorskog tima za verifikaciju bezbednosti i sertifikaciju vazdušne navigacije pružaoca usluga u Albaniji. Član je istraživačkog tima u oblasti upravljanja vazdušnim saobraćajem na MAIAA laboratoriji na Univerzitetu za civilno vazduhoplovstvo u Francuskoj.\nBurim Dinarama je direktor Odeljenja za aerodrome. Imenovan je septembra 2011. godine. Gospodin Dinarama je zaposlen u Autoritetu civilnog vazduhoplovstva Kosova od njegovog osnivanja 2009. godine, a pre toga je radio u Regulatornoj kancelariji za civilnu avijaciju (2006). Njegova prva iskustva u civilnom vazduhoplovstvu datiraju iz perioda 2001-2004 godine kada je bio odgovoran za realizaciju velikih infrastrukturnih projekata na Međunarodnom aerodromu u Prištini. Pre toga bio je na različitim pozicijama u građevinskom sektoru, uglavnom je radio na projektima izgradnje puteva i mostova finansiranih od strane Evropske komisije i Vlade Kosova. Bio je zadužen za mnoge važne procese u Odeljenju za aerodrome kao što je sertifikacija Međunarodnog aerodroma u Prištini, sertifikacija pružalaca usluga na zemlji, sertifikacija dobavljača za gorivo, odobrenje prvog privatnog heliodroma na Kosovu itd. Diplomirao je građevinsko inženjerstvo na Univerzitetu u Prištini.


Radikali bez kandidata za predsjednika RS-a - Klix.ba\nBiH Radikali bez kandidata za predsjednika RS-a\nRadikali bez kandidata za predsjednika RS-a\n31.10.2007. u 12:14\nSrpska radikalna stranka Republike Srpske donijela je odluku da na prijevremenim izborima za predsjednika RS-a nema svog kandidata, jer opozicione stranke nisu prihvatile njihov prijedlog da imaju zajedničkog kandidata, saopćio je danas predsjednik radikala RS-a Milanko Mihajlica.\nOva stranka će naknadno donijeti odluku da će, eventulano, podržati nekog drugog kandidata.\nMihajlica je na pres-konferenciji podsjetio da SDS nije prihvatio prijedlog radikala da se formira koalicija i da se izađe sa zajedničkim kandidatom na predsjedničke izbore i da to nisu podržale ni druge opozicione stranke.\nOpozicija s jednim kandidatom, kako je dodao, imala je šanse da pobijedi na izborima i to je ozbiljan propust i zbog činjenice da će vladajuće stranke izaći s jednim kandidatom.


Sve rečiBilo koja rečTačna rečDeo reči\nMisija Fonda za razvoj AP Vojvodine je stvaranje uslova za podsticanje razvoja infrastrukture,\nprivrede i ravnomernog regionalnog razvoja.\nHome > Vesti >\nPoseta delegacije Fonda Termomontu\nPredsednik Vlade Vojvodine, dr Bojan Pajtić i direktor Fonda za razvoj Vojvodine, Snežana Repac posetili su danas "Termomont" u Šimanovcima, modernu fabriku kotlova, grejne tehnike i solarne opreme, koja je već sedam godina korisnik kredita Fonda za razvoj APV. Reč je o najstarijoj privatnoj kompaniji u našoj pokrajini, koja gotovo tri decenije uspešno posluje na domaćem, a posebno na inostranom tržištu.\nPo obilasku proizvodnih pogona "Termomonta", predsednik Vojvođanske vlade dr Bojan Pajtić izjavio je da je Pokrajina, preko svojih fondova i programa, podsticala ukupan razvoj privrede, tako što je pružala podršku gotovo svim uspešnim preduzećima u Vojvodini da unaprede svoju delatnost.\nVlada Vojvodine pruža snažnu finansijsku i logističku podršku svakoj kompaniji koja zapošljava ljude, na kvalitetan način organizuje svoje poslovanje i svoje proizvode plasira na inostrano tržište - rekao je dr Bojan Pajtić. Kompaniji "Termomont" izašli smo susret preko Fonda za razvoj Vojvodine i ovde je usmereno 64 miliona dinara, onda kada je to bilo najneophodnije. Danas ova kompanija veoma uspešno posluje i ima 92 radnika, a u planu je proširenje proizvodnih i prodajnih kapaciteta, čime će se stvoriti mogućnosti i za otvaranje novih radnih mesta, istakao je dr Bojan Pajtić. On je dodao da će Pokrajina pomoći programe ove kompanije koji se odnose na otvaranje novih radnih mesta, u cilju da stepen nezaposlenosti u Sremu bude još niži.\nDirektorka Fonda za razvoj APV, Snežana Repac naglasila je da je kompanije "Termomont" jedan od najboljih primera kreditiranja ovog pokrajinskog Fonda. U proteklih sedam godina koristili su dva investiciona i pet kredita za izvoz. S duge strane, ova kompanije je jedan od najurednijih korisnika kada je u pitanju vraćanje kredita, naglasila je Snežana Repac.\nNebojša Atanacković, direktor "Termomonta", istakao je da je zahvaljujući pomoći Pokrajine koja je, pre svega, usmerena u razvoj poslovanja i proširenje tržišta, danas ova kompanija veoma uspešna, i izvozno orijentisana. Svoje proizvode, koji su sve traženiji na domećem tržištu, "Termomont" izvozi u Sloveniju, Rusiju, Češku, Poljsku, Estoniju, Finsku, Italiju, Španiju, Irsku, Ukrajinu i Mongoliju.\nSaznajte kako da aplicirate za kredite u Fondu za razvoj AP Vojvodine\nSite designed by Fond za razvoj APV (2012).


Popis stanovništva - Blic Online\nCIK BiH ne priznaje popis u RS: Konfuzija zbog uputstva o izboru članova opštinskih izbornih komisija\nRazličiti podaci popisa stanovništva sa nivoa BiH i Republike Srpske mogli bi da izazovu probleme u pripremi narednih opštih izbora u BiH.\nŠterc: Za 10 godina 125.000 Hrvata manje u BiH\nHrvatski demograf Stjepan Šterc tvrdi da bi broj Hrvata u BiH za 10 godina mogao biti smanjen za 125.000.\nRAŠTIMOVANI ORKESTAR Svako piše svoju verziju odgovora za Upitnik EU\nOko popunjavanja Upitnika Evropske komisije vlada opšta konfuzija, a uz to mehanizam koordinacije u BiH još nije zaživeo.\nČičković: Evrostat sam sebi dao prolaznu ocenu za POPIS u BiH\nOcena direktora Evrostata Pitera Everersa da je popis stanovništa, koji je proveden 2013, validan nije neočekivana za Radmilu Čičković, direktorku Zavoda za statistiku RS.\nPopis u BiH, iako manjkav, na korak do priznanja u EU\nDirektor pri kancelariji za statistiku Evropske komisije (Evrostat) Piter Everers stiže u drugoj polovini oktobra u BiH, saznaje “EuroBlic”.\nZEMLJA APSURDA Na spisku više birača nego građana BiH\nCVIJANOVIĆ Republika Srpska će da objavi svoje rezultate popisa stanovništva\nPredsednik Vlade Republike Srpske Željka Cvijanović izjavila je da će Srpska objaviti svoje rezultate popisa stanovništva čim bude donesen zakon i pokrenuta odgovarajuća procedura, što će se desiti uskoro.\nBorenović: Očekujem od Bošnjaka i Hrvata da utiču na povlačenje odluke o popisu u BiH\nPredsednik Partije demokratskog progresa (PDP) Branislav Borenović izjavio je sinoć da očekuje od političkih predstavnika hrvatskog i bošnjačkog naroda da utiču na to da bude povučena odluka o jedinstvenom programu obrade podataka popisa stanovništva, domaćinstava i stanova u BiH.\nDodik: Primedbe predstavnika RS na SSP ne znače NE evropskom putu BiH\nPredsednik Republike Srpske Milorad Dodik zakazao je za nedelju 26. juni sastanak s predstavnicima Vlade, Privredne komore RS-a, Vanjskotrgovine komore BiH, udruženja poljoprivrednika i svim drugim koji su radili na pitanju prilagođavanja SSP-a.\nŠarović: Odluka o obradi rezultata popisa u BiH može da se ospori pred sudom\nMinistar spoljne trgovine i ekonomskih odnosa BiH Mirko Šarović rekao je da Savet ministara BiH danas nije glasao o informaciji o trenutnom stanju aktivnosti na obradi rezultata popisa stanovništva, domaćinstava i stanova u BiH 2013. godine, jer je konstatovano da ona samo može da bude prosleđena parlamentu BiH.\nU Banjaluci glasača koliko i stanovnika\nPo popisu iz 2013. u Banjaluci živi 199.991 stanovnik, a na birački spisak je upisano 188.142 glasača!\nBosić: Pozivamo Čovića da obezbedi povlačenje odluke o popisu u BiH\nPredsednik SDS-a Mladen Bosić pozvao je danas predsednika HDZ-a BiH Dragana Čovića da razreši situaciju u vezi sa popisom stanovništva, tako što će obezbediti povlačenje odluke o metodologiji obrade popisnih podataka koju je direktor Agencije za statistiku BiH Velimir Jukić doneo samoinicijativno i bez potrebnih saglasnosti.\nČović: Zašto bi trgovali oko popisa u BiH, RS je neupitna\nHrvatski član Predsedništva BiH Dragan Čović je u programu N1 demantovao navode srpskog člana Predsedništva BiH Mladena Ivanića oko “trgovine na relaciji SDA - HDZ o objavi rezultata popisa, koju je, podržao Čović, a Izetbegović je njemu uzvratio da Zakon o oporezivanju kladionica skloni sa dnevnog reda Parlamenta BiH”.\nDodik: Konsenzus pokazao da se u BiH ne može ugroziti interes srpskog naroda\nPredsednik Republike Srpske Milorad Dodik rekao je danas u Istočnom Sarajevu da mu je drago što je o pitanju popisa stanovništva u BiH došlo do konsenzusa svih političkih faktora - i vlasti i opozicije, što je pokazalo da se u BiH ne može ugrožavati vitalni i suštinski interes srpskog naroda.\nČubrilović: Povući jednostranu odluku o popisu stanovništva u BiH\nPredsednik Narodne skupštine Republike Srpske Nedeljko Čubrilović razgovarao je danas sa direktorkom Republičkog zavoda za statistiku Radmilom Čičković o mogućim posledicama jednostrane odluke o jedinstvenom programu obrade podataka popisa stanovništva sprovedenog 2013. godine.


Skupština Srbije usvojila set izbornih zakona - mojKontakt portal - Radio Televizija Kontakt\nSkupština Srbije usvojila set izbornih zakona\nSkupština Srbije usvojila je set izbornih zakona kojima bi trebalo da se poboljšaju izborni uslovi za izbore koji su najavljeni za 3. april.\nPrijedlozi izbornih zakona nastali su kao ishod paralelnih međustranačkih dijaloga o izbornim uslovima, koji su vođeni sa i bez evroposrednika, kao i na osnovu preporuka OEBS-ove Kancelarije za demokratske institucije.\nPoslanici su usvojili zakone o izboru narodnih poslanika, o lokalnim izborima, o izboru predsjednika Republike, kao i Zakon o finansiranju političkih aktivnosti i izmjene Zakona o sprečavanju korupcije.\nVlada je prihvatila nekoliko amandmana na ove zakone: da se kandidature za predsjednika Republike proglašavaju žrijebom, a ne po redoslijedu kojim su podneseni prijedlozi kandidata, da birač može podržati samo jednu listu, kao i da se učesnicima izbora na početku kampanje dodijeli 40 odsto sredstava, a preostalih 60 odsto nakon što pređu cenzus od tri odsto.\nOčekuje se bolja kontrola izbora s obzirom da će opozicija imati svoje članove u Republičkoj izbornoj komisiji /RIK/, kao i najmanje 16.000 članova u biračkim tijelima širom Srbije., prenosi RTS.\nZakonima se ne mijenjaju suštinski aspekti izbora za narodne poslanike, izbora za predsjednika Republike i odbornike skupština jedinica lokalne samouprave, odnosno zadržavaju se dosadašnja zakonska rješenja koja se mogu i smatrati osnovnim postulatima izbornog procesa u Srbiji.\nNovine koje donose ova tri izborna zakona su značajne prije svega u pogledu zaštite prava u izbornim postupcima i lakšeg kandidovanja političkih stranaka nacionalnih manjina, kao i u pogledu organizacije i transparentnosti rada organa za sprovođenje izbora.\nNacionalne manjine neće morati da prikupljaju 10.000, već 5.000 potpisa da bi im lista bila proglašena.\nSkupština je usvojila i Zakon o platama državnih službenika i namještenika kojim se mijenjaju koeficijenti za obračun i isplatu plata zaposlenih namještenika, koji obavljaju prateće pomoćno-tehničke poslove u državnim organima.\nPoslanici su usvojili i Zakon o socijalnom preduzetništvu kojim se pravno reguliše takav način poslovanja.\nLukač: U toku provjere na terenu o dešavanjima u Vlasenici


Bodrožić o tuči kod Beton hale: Zakazala policija, nije pokazala čvrstinu države\nVesti Autor:N1 Beograd24. maj. 202109:19 > 09:249 komentara\nPredsednik Nezavisnog udruženja novinara Srbije Željko Bodrožić pita, povodom proslave titule prvaka države navijača Crvene zvezde i tuče kod Beton hale, kako je moguće da neko danima priprema tako veliki skup pored vlasti koja i danas zabranjuje veća okupljanja od 20 ljudi, pogotovu što se radi o ljudima koji su uvek opasnost za javni red i mir. "Tu je zakazala policija jer nije pokazala čvrstinu države. Običan građanin sada još više zazire od izlaska u grad i plaši se za svoju bezbednost".\nTužilaštvo: U Beton hali uhapšeno 109 osoba, određeno zadržavanje za njih 10\n23. maj. 2021 39\n„Neverovatno je da mi već godinama, a i sam (predsednik Srbije Aleksandar) Vučić je rekao da država nije sposobna da se obračuna sa huliganima sa stadiona, vidimo kako je to eskaliralo sa ovom grupom koja je nedavno pohapšena (grupa Veljka Belivuka), a ovo je neka druga grupa koja očigledno ima odrešene ruke da radi šta hoće. Šta tu ima da se slavi u takvom prvenstvu gde se belodano vidi da su mnoge utakmice nameštene, da vlada kriminal na sve strane, degutantno je bilo šta proslavljati“, kaže Bodrožić u Novom danu na TV N1.\nOn navodi da je policija trebalo da radi pre nego što se desi problem, „preventiva je važnija možda od istraga i hapšenja“.\n„Fudbal podrazumeva navijače, naravno, svakom klubu mnogo znače dobri navijači, ali ovo je kod nas prevazišlo sve mere. Trebalo bi da jednu godinu otkažemo sva prvenstva dok se sve to ne reši, jer je nataloženo mnogo kriminala u sportu, ispada da su glavne sportske zvezde na tribinama a ne na terenu“, kaže Bodrožić.\nVučić nema nameru da skraćuje mandat\nNa pitanje da prokomentariše naslovnu stranu dnevnog lista Danas da Vučić nema nameru da skraćuje mandat, on kaže „ako je Vučić rekao da neće skratiti mandat, onda verovatno hoće“.\n„On bi mogao da napravi sebi takvu matematiku da ustavnim promenama uslovi izbore na svim nivoima i da tako sebi doda još pet godina, mislim da u vrhu vlasti razgovaraju kako da spreče gubitak Beograda, a da istovremeno pobede na predsedničkim izborima“, ocenjuje Bodrožić.\nKaže da je priča o demokratskim institucijama samo pokrivalica za EU, „ne samo glede politike, već i u drugim sferama, poput medija“.\n„Mnogi dokumenti i akcioni planovi su prazna slova na papiru, a sve se prema spolja predstavlja kao da ovde postoje demokratske institucije, a unutra je jasno da je sve farsa“, kaže Bodrožić.\nA na pitanje kako objašnjava da je vladajuća Srpska napredna stranka (SNS) i posle devet godina i dalje stabilna, on ukazuje da u velikoj meri njihova popularnost počiva na njihovoj kontroli medija.\n„Veliki deo stanovništva je lišen pravih informacija, i u Beogradu gde ljudi mogu da dođu do informacija imaju respektibilan broj glasova, a to se može objasniti čvrstom rukom kojom vladaju“, navodi Bodrožić i dodaje da je za SNS javni sektor „veliki bazen glasova“, odnosno to su sigurni kapilarni glasovi.\n„Dobrim delom računaju na građane koji su životno vezani za javni sektor, i nemilosrdno zastrašuju te ljude“, poručuje Bodrožić i dodaje da su problem i manji gradovi, u kojima je „stao život, em zbog slabog nataliteta, em zbog velikih migracija iz manjih gradova u Beograd i Novi Sad, ali i u inostranstvo. Ne odlaze nesposobni, već najbolji deo društva“.\nOpozicija sa posebnim potrebama\nNa pitanje kako opozicija ne ume da iskoristi nezadovoljstvo građana i postoji li u njoj jedinstvo kako zemlja treba da izgleda, kaže da mu deluje da je „opozicija sa posebnim potrebama, mora joj se prići nežnije“.\n„Odlično je za svako društvo i da postoji jaka opozicija i da se kroz sukob ideja dolazi do najboljih rešenja. Ovde je opozicija godinama sistematski zatirana, blaćena u tabloidima. Ova vlast je brutalna i nemilosrdna“, navodi Bodrožić.\nUkazuje da je problem što opozicija „ne emituje zajedništvo koje je preko potrebno, opoziciono orijentisani žude za zajedničkom fotografijom tih ljudi, ona daje optimizam“.\nA na to ko bi mogao da bude protivkandidat Vučiću na predsedničkim izborima, i da prokomentariše spekulacije medija da bi to mogli biti vladika Grigorije, bivši srpski košarkaš Dejan Bodiroga ili glumci Nikola Kojo i Dragan Bjelogrlić, Bodrožić kaže da „vlast propagira da je politika nešto loše i da političar ne treba da bude protivkandidat Vučiću“.\nOn smatra da bi to „trebalo bi da bude neko ko je već tu“.\n„Ovi političari (iz vlasti) na mnogo načina podsećaju na ove iz Beton hale: beskrompomisni su, brutalni su, bezobzirni, neempatični i slabije se snalaze kada je preko puta njih žena“, navodi Bodrožić i pominje da se potpredsednica Stranke slobode i pravde Marinika Tepić izdvojila kao neko ko ima jasne i precizne nastupe, „koja je pokazala hrabrost, to ima odjeka, i mnogi pominju na glas Mariniku kao predvodnika opozicije, ali to je još na dugačkom štapu, jer ne znamo koliko ljudi zna za nju, njene teme i njenu borbu“.\n„Ovo naše društvo koje je izgubilo senzibilitet za mnoge stvari, trebalo bi da se malo pritpitomi, a to pre može sa ženama nego sa muškarcima u politici“, zaključuje Bodrožić.\nAleksandar VučićCrvena zvezdaizborinavijačiPolicijaSNStučaŽeljko Bodrožić